Benjamin Sum Congratulation – FIAKFAIROCK\nBenjamin Sum Congratulation\nTu lio kawlram chung le ramdang um Chinmi hna sinah a kan hnin tu Myanmar Idol Season 4 top 10 Result cu a hung chuak vuaimai cang i, mah Top 10 ah hin minung 2 tla ding an si mi chungah Benjamin Sum cu Next Level ah a kai tthan cang lawmhpi cio hna usih.\nAsi khawh chungin kan Chim miphun hna nih thazaang pek khawh cio le bawmh khawh cio zuam ko rih hna usih. Benjamin Sum kan in dir pi peng ko lai Chinmi pi nih thazaang pek khawh cio kan zuam rih hna lai Cho an chuak deng mang ko cang hih.\nThawngpang dang relchap van i zuam hna usih.\nKalay Khuapi Nih A Ram Chungah Motor A Lutmi Hna Cu Ngunkhuai Ceilak In Lah A Timh Cang Hna\nSagaing ram t’hen Kalay khuapi chungah khualtlawng lamle mi motor a lutmi hna cu,cuhlan ah cun Ngunkhuai lak a rak si bal lo.asinain a tu ah cun khualtlawng lamle mi hna motor paoh paoh hna cu Kalay hauka in hnga i,Kalay khuapi chung an luh/pal man cu November 20 thok in Ngunkhuai lak an si cang lai tiah kan theih.\nHi konghe pehtlai in tuchun November 13 ah Kalay khawpi hruaitu Upa zei maw zat hna nih City Hall ah ton biaruah nak an ngeihnak ah,khualtlawng lamle mi hna nih Kalay khuapi chung an rak luh man Ngunkhuai lak siseh tiah bia chahnak an tuah tiah theih a si.cun,hmun dangdang ah khuatlawng dingin a thawhmi cikhat Kalay khuapi ah a dinta mi hna zong a khat tein Ngunkhuai lak chih an si lai.\nCun, Khualtlawng lamle mi hna Ngunkhuai lak dingmi konghe pehtlai in hi tin Ngunkhuai lak an si lai,”Kalaywa luhchuahnak gate le Myothar luhchuahnak gate, hmun hnih in an bawh lai i,Motor kee 10 in 12 karlar kee ngeimi hna cu 1000 Kyt in Ngunkhuai hal an si lai lai”tiah theih a si.\nCun,Motor Bus hna cu 800Kyt in lak an si lai.a mahbelte motor a lian t’unglo mi,a fa deuh ti ah vun pawm khawh deuh lo mi paoh cu 400Kyt in hal an si lai.Motor a fa mi pawl hna cu 300 Kyt in hal an si dih lai tiah Kalay pengtlang Sipin hruaitu U Tawng Shwe nih fianternak a tuah.mah bantuk in Ngunkhuai kan lak tik hna ah Ngunkhuai kan lak mi zat fianternak caah (voucher) zong t’ha tein pek an si lai pin ah kan mah t’uanvo ngeitu hna zong nih cu (voucher) cu felfai tein kan kil kawi lai tiah a chim.


A poi tuk ee!! Hakha le Kalay karlak ah Mawtaw a tlanak le a thi mi kong tling tein – Thechinlungnews\nA poi tuk ee!! Hakha le Kalay karlak ah Mawtaw a tlanak le a thi mi kong tling tein\nTuzing January 9, 2020 suimilam 2:00 am hrawng ah khan Ramtlo le Dokthek kar ah Zuphur motor cu lamtlang ah a tla tiin The Hakha Post nih a tang lei bantuk hin a tial. Hakha le Kalay lam, Ramthlo le Dokthek karlak ah kehra ngei motor cu January 9 zinglei suimilaam 2:00 hrawng ah lamthlang ah a tla i a khaaltu (mawngtu) a thi tiah thawng kan theih.\n“Aa let mi motor hi, Kungka No. SGG 2C-4435 kehra ngei Zu a phur mi a si. Motor a tlak hi 2020 January 9, zinglei suimilam 2:00 am hrawng ah a si. Kalay in Hakha lei a rak kai i Ramthlo khua in Dokthek lei furlong 6 hrawng ah a thlaknak hi a si,” tiah Ramthlo Khuabawi Pu Thang Luai nih The Hakha Post ah a chim. Hi motor tlaknak kong he pehtlai in Pu Khup Suan Pau nih, “A thi mi cu Khai Tuan Thang (kum 25) a si.\nA ruak zong an tlunpi cang. Cun, a zuultu Pum Sian Mung (kum 22) tu cu a ke kiak, a hmai aa khawn i Hakha Sii-inn ah an zohkhenh lio a si. Zeihmanh thinphan awk a um lo, a dam ko lai. Motor aa cit mi hi, driver le a zuultu lawng an si i, Tedim khuami Kalay khuasa an si. An tlaknak hi lam in pee 300 tluk a cheng. A tlaknak a ruang cu lamkuaih zawn a si ca ah fiang tein kan thei kho lo,” tiah The Hakha Post ah a chim. Motor a tla mi hi voi dang zong ah Zu a phur tawn mi a si. Hakha khuachung Zudawr zuar ding ca ah a si, tiah kan theih. Credit: The Hakha Post\nBe the first to comment on "A poi tuk ee!! Hakha le Kalay karlak ah Mawtaw a tlanak le a thi mi kong tling tein"


Chin Ralkap Nih Ralhrang Tampi An Thah Than Hna - TIMES OF CHIN NEWS\nChin ramkulh, Mindat peng Matupi-Mindat kar mengtung 14 ah nizan May 12 zanlei suimilam 4:00 hrawng ah CDF-Mindat le SAC ralkap kahdohnak a fak ngai, tiah theih a si. CDF-Mindat nih SAC ralkap mawṭaw run cu bomb voihnih kan puahhnawh hna caah SAC ralkap 10 nak tlawm lo an thi, tiah CDF-Mindat nih cathanh an chuah.\nAn i kahnak hmun kiangkap cu phone line an phih caah CDF-Mindat ralkap pawl pehtlaihnak a har ngai, tiah theih a si. SAC ralkap mawṭaw run 60 hrawng le raltuknak tank 2 cu Matupi in May 2 ah an i thawh, Matupi le Mindat hi meng 102 aa hlatmi a si i, ni 14 an rau cang.\nRemdaih Tonbiaruahnak Ah LDU A Kai Lai Lo………. Remdaih tonbiaruah sawmnak ah kan kai lai lo tiah Lahu Democratic Union(LDU) Chairman le Vice-Chairman nih an thanh ko nain LDU Secretary le a rianṭuanṭi hna nih kan kai lai, tiah an ti. Cu kong he pehtlai in LDU Chairman le Vice nih Secretary le a rianṭuanṭi pawl\ndantatnak kan tuah hna lai, tiah cathanh an chuah. LDU Chairman Kyia Hkun Sa nih remdaih tonbiaruahnak ah an kai khawh lai lonak kong cu May 5 ah a rak thanh cang i PPST zong nih LDU a kai khawh lonak a chim cang.\nSihmanhsehlaw Secretary Kyia Solomon nih kan kai lai, tiah a chimmi hi cu phung a buar tiah an langhter. Cucaah LDU Chairman le Vice Chairman hnatlak pinak tel loin remdaih tonbiaruahnak ah kan kai lai, a timi hi cu kan cohlang lo. LDU Council upaw pawl nih dantatnak kan tuah lai, tiah cathanh an chuah. Crd: The Chin Post


***Vakok.Lian***: SOCIAL SECURITY LE A BENEFIT UMTUNING:\nSOCIAL SECURITY LE A BENEFIT UMTUNING:\n1. Social Security cu zeidah si?\nAns: Social Security cu US cozah nih rianttuantu mipi caan sau nunhumnak caah a tuah mi program asi. US ram ah phungning in a ummi poh cu social security number an pek hna i chinchiahnak an tuah hna. Cu number tel loin rian ttuan khawh asi lo. Mi nih rian an ttuan i phaisa an hmuh tikah cu number hmang cun social security tax le medicare tax a zuh piak hna i hmailei anmah venhimnak caah an nawh (invest) piak hna. Rianttuantu hna nih phaisa an hmuh zat le tax an pek zat cio cu dikdiar tein chinchiah piak dih an si.\n2. A benefit pawl cu zei te hna dah an si?\nAns: A benefit pawl hi tam ngai a um. Kumkhua a upa i rian a ttuan kho ti lomi poh kha social security tax an pekmi cung cio tuak in 'tar pension' an pek hna. An hmuh zat cu an tax pek mi tlawm-tam le an pension laak kum cungah hngat in aa lo cio lo. Cun, rian an ttuan ti lo i healh insurance an ngeih khawh ti lo tikah an ngandamnak zohkhenhnak caah 'medicare' an pek hna. Cu lawng asi rih lo, tar hlan zongah a benefit hi co khawhnak lam tampi a um. Rianttuantu nucem nih maw, pacem nih maw thihnak in chungkhar an tthen tik hna le nu le va nih nunttian (divorce) an ton tikah an credit a qualify mi an si ahcun taan takmi kop hawi (spouse) le kum 18 tang an fale nih social security benefit cu hmuh khawh asi. Cun, rianttuantu nih pumtlamtling lo in a um sual tikah social security benefit cu hmuh khawh asi fawn.\n3. A benefit hi qualify le qualify lo ti a um maw?\nAns: Um. An zohnak tampi lak ah a biapibik cu social security credit point hi asi. Full benefit hmuh khawh nak ding caah cun credit point 40 hmuh a hau. Credit 40 a tlinh theng lomi zong nih social security benefit laak hau dirhmun in a um ahcun pek cu an pek tthiamthiam ko lai. Nain, a hmuh mi belte cu a tlawm ve lai.\n4. Credit point umtuning cu zeitindah asi?\nAns: Rian ttuanmi kum 25 in a cunglei asi mi sin poh ah kumfatin Internal Revenue Service (IRS) zung nih 'social security statement' kuat cio asi. Mah ca chungah cun credit point hmuh zat le benefit qualify khawh zat cu an langhter lengmang. Credit point cu hmuh mi phaisa tlawmtam in tuak asi lo. Rianttuannak tuanbia tu in an zoh. Pehtlai tein rian a ttuan mi poh cu duhsah tete in credit point an karh piak lengmang hna. A rianttuannak kum 10 a tling cangmi poh nih cun credit point 40 hmuh lo khawh asi lo.\n5. Social security pension tlawm-tam hi zei nih dah lai a rel bik?\nAns: Social security pension tlawm-tam cu tax pekmi tlawmtam le retired kum nih lai a rel bik. Social securiy tax tamdeuh a pe mi poh nih tamdeuh an hmuh khawh i tlawmdeuh a pe mi poh nih tlawmdeuh an hmuh ve. Cun, retired kum nih faak ngaiin bia a chim fawn. Early retirement le full retirement tiin a um i full retirement kum tiang rian ttuanmi nih cun mah le sining ah a sangbik in hmuh khawh asi. Full retirement kum 67 asi mi pa kha kum 62 ah a retired asi ahcun a hmuh ding mi hi 30% hrawng in a zor kho.\n6. Early retirement le full retirement umtuning cu zeitindah asi?\nAns: Early retirement an timi cu kum 62 le full retirement karlak caan chung i pension laak khi asi. Full retirement cu mah le chuah kum cio hoih in a kal. A umtuning cu hitihin asi:\na) 1937 ri in a tanglei poh caah cun full retirement kum cu 65 asi.\nb) 1938 - 1942 kum chung i a chuakmi caah cun retired kum cu kumkhat ah thla hnih lengmang in a karh. 1938 kum caah 65 le thla 2, 1939 caah 65 le thla 4, 1940 caah 65 le thla 6, 1941 caah 65 le thla 8, 1942 caah 65 le thla 10 tiin.\nc) 1943 in 1954 karlak a chuakmi caah cun straight in 66 asi dih.\nd) Cun, 1955 in 1959 karlak chuakmi pawl caah hin kumkhat ah thla 2 duahmah in an hun karh ter tthan. 1955 chuakmi caah 66 le thla 2 etc.... tiin a kal i 1959 caah cun 66 le thla 10 a hung si.\ne) 1960 ri in a hnulei chuakmi poh caah cun 67 hi kan full retirement kum asi. # January thla chuakmi poh cu a liam cia kum tu kha rel piak an si.\nVan T. Cung\nNote: Hi ca hi US a phanka u le nau cheukhat caah tthahnem santlai asi hnga maw timi ruahnak he a tlangpi in ttialmi asi. Rianttuan teimak te hna, tax tampi pek te hna a santlaihning kong langhter duhnak asi.\nPosted by L.VanBlian_blogpost.com at 5:15 PM\nKawl Ralkap Nih Karen Pawl An Khah Tthan Hna\nOctopus Paul Aa Din Cang Lai\nHtet Htet Moe Oo Zung A Kal Cang


LADC CEM caah Pu V. Zirsanga thim a si – Buanchukcho\nLADC CEM caah Pu V. Zirsanga thim a si\nLai Autonomous District Council CEM Pu Mang Hmung Cinzah cu No confidence motion in thumh a si hnuah nizan August 27 session ah Pannel of Chairman Pu VL Hmuaka nih Pu V. Zirsanga cu CEM caah cuhtu umlo in a tling tiah a phuan.\nTheihcia bantukin LADC thutnak ah CEM Pu Mang Hmung Cinzah hruaimi MNF cozah cu MNF member 4 nih no confidence motion he hrawh a si hnuah Paithar constituency MDC Pu V. Zirsanga le Lawngtlai, Chanmary constituency in independent in a tling mi Dr. Lorrain Lalpeklian Cinzah hna pahnih nih CEM nomination hi an file mi a si.\nNizan session ah Pannel of Chairman Pu VL Hmuaka cu a tlai ruangah CEM in thumh cang mi Pu Mang Hmung Cinzah le member cheukhat nih House upat lo a si tiin zeimawzat an ceih hnuah MNF member 8 le CEM a cuh ve mi Dr. Lorrain Lalpeklian Cinzah telin independent member 2, Congress member 1 nih house an chuah tak hnuah Chairman Pu VL. Hmuaka nih Pu V. Zirsanga cu CEM caah cuhtu um lo in thim a si tiah a thanh.\nCEM ah thim thar mi Pu V. Zirsanga nih LADC biaceihnak dik, mipi cozah a dirh khawhnak dingah a sikhawh chungin a zuam nak ah mipi, cozah riantuan vialte kan sawm hna. MNF legislature party hruaimi LADC cozah nih biatak ten kalpi a timh tiah a chim.\nPu V. Zirsanga hi kum 2005 in LADC election voi 4 chung Paithar constituency in MDC caah kum 16 chung a tling cang mi a si i, LADC cozah ah Chief Executive Member, Chairman le Executive member zong a rak tuan cang mi a si.\nRef; the lawngtlai post\nMinbu(မင်းဘူး) palik sakhan cu PDF nih an luhhnawh hna\nPakistan ah Chemical factory meikanghnak a chuah caah minung 16 an nunnak a liam


Maw Ralzam Nun A Fah Cu - Senri Cazual\nVan Van le Sui Sui hi Laitlang chung ~io tiva le Lahva karceh khua, Tlang Lo khua ah a ummi an si. Semmawng khup`hi lio caan in a rak i duh veve mi an si i, an hon i umh ah hin an i lunghmuih khun tuk. Fatir ah faphir an ngei hna i, Lian Lian le Dawt Dawt an ti hna. An nu le an pa an i dawh i anmah unau zong an i dawh i duh an nung tuk. Khua lai i lam kam ah inn dothnih cungah khin donh hlei sang khun an sakmi khin khua le ram an lang hna i, khua cuanhnak ah a rem tuk. Cuka cun Khual Hring tlang, Zahau ram, Mar ram hna, T`io tiva le Lahva kuang hrawng hna an lang. Van Van le Sui Sui cu voikhat caan ah lo ah an va kal `i. Maw`aw Saikel khin an hei kal i, bag chung ah khin Zil pum, Mai pum hna le anhring an sanh hna i dinh hmun tlaitlan ah an i din. Cuka hmun cu khua zaza an lang hna i lung a leng tuk. An `hutnak cun Van Van nih Sui Sui cu a hun cawnpiak. Ka dawt Sui … ~io tiva cung i a zaammi khi “Tichum” an ti. Furpi i ruahsur thlu ka i khua cung tiang a hung zaammi khi “Minmei” an ti. Cung vansang i a tomtom in a ummi khi “Khuadawm” an ti i, cung sang i pan nawn tein a ummi hna khi “Vannang” a si loah “Vanraang” an si. Thalcaan i tlang kip i a zaammi khi “Romei le meithang” an ti hna. Khuasik caan i tlang kam i catlang rinmi bang ding zirzer te a zaammi khi “Sihmei zaam” an ti hna a hun ti i, nuam ti niakmak tein bia lungduh an i ruah hnu ah inn lei ah an tlung. A nuam ko, a nuam hrimhrim ko. Vawleicung i dawt cemmi i a dawt cemmi hong si le `uan rel `i cu cim khawh lomi le vuai khawh lomi lomhnak in a khat ko. Voikhat cu zanriah an ei dih in an nu pafa rual cun\ninncung lei donhhlei cungah an `hu hna. Zan thlapa nih vang pempum in a ceu. Cunglei arfi hna nih de `hi`hiai in an ceu.Van Van nih cun vancung lei i, arfi hna min khi a hei chimh hna.Hei zoh u law.. a `hep delhmalh mi arfi khi “Fidi” an ti. A `hep lomi arfi khi “Fino” an ti. Paruk a bu tein a ummi khi “Firuk” an ti hna. Arfi ngan deuh hna khi “Fitlaw” an si. Ai `hialmi arfi hna khi “Fizaang” an ti hna i, a khumi khi “Fikaang” an ti hna. Artlang in arfi pathum a ummi khi “Likuk can thum” an ti hna i, Pathum a laita a fual deuh mi khi “Vok te lawng zawn” an ti hna. Arfi ngan deuh pahnih naih deuh in a ummi khi “Maw fa thiam `ial bih” an ti hna. Zinglei i dei lai ah a hong chuakmi khi “Deirel” an ti i riangrang ngaingai in a zuangmi hna khi “Lasi fung khawh” an ti hna, a hun ti hna i an i nuam tuk.(Note: : Ka pa chimmi chung in lakmi). Minung hi kan ngeihchiat caan ah thlapa ceu le arfi ceu zoh tik ahcun daihnak an kan phurhtu an si a hun ti hna. Cu ka hmun ah cun pa le fa, nu le fa i pom buin len lio caan hna cu vawlei chaw hlawnnih a cawk khawh lomi nun nomh caan sung a rak si. Aw… a sunglawi ko, a sunglawi hrimhrim ko. Zei caah tiah vawilei cung i dawt bikmi nih a dawt bikmi kan hong si le fanu, fapa dawt hna he len cim lo kan len`i caan nak in nun nomh dang a um ti lo cu ta. Sau kan thu rih rua lo, an ti lio ah khin khua lu lei in meithal puah thawng cu a hong thang. Thawng dang ngai in an hna an hun tun. Cu thawng cu lai ralkap le kawl ralkap i doh thawng a si. Meithal puakmi kar ah cun ai thawng le hram thawng cu a hong thang pah leng mang. Meithal thawng cu a puak thluahmah i `ih a nung tuk. Khualu lei inn hna an hong kang. Khualu lei mi hna kha khuataw lei ah an zam hna. An tlik lek pah khin pa pouhpouh zam uh, pa poupouh zam hna seh tiah lamtluan a hong au. Aw!! `ih a va nung thiam dah. Kan pa, na kan zam tak ahcun zeitindah kan um ngam lai an ti. Inn chung ah an hong lut i, a pa thil cu rianrang in an timhpiak i an nufa rual in hauka lei ah an va thlah. Zan thlapa ceu tang ah cun.. Papa..Papa…hong kir `han te ko mu…hong kir `han ko mu..i ti bu in an hon i `hen riangmang ko. A pa a liam hlan lo cu an hei zoh i an nufa rual cun an kut an hei zoh leng mang bu le biangno tete cungah mitthli a luan pah bu cun a liam riahmah ko. A pa cu Mizo ram in Delhi khuapi ah a va zaam. Holh pei he Kala sin ah sal rian a cu `uan. A mah ei ding hmanh a hmuh kho `hi`ha lo. A nupi le a fale cu har rilrial tein loram rian hrang tuan ah cun an re a thei. An ngeih ciami satil le thilri hna kha an zuar hna i an hong har deuhdeuh. Ngak`ah fa bang mi zoh hawi hngar te in an um. Kum hnih a hong rauh cun an pa cu U S A ram a va phan i i phaisa a hun kuat pah khawh hna. Phaisa an hmuh cun an i lawm tuk. An pa mui hmuh can ai ah an ti i, an i lomh tuk ah an mitthli a tla. Maw..Papa kan in ngai tuk cang ee..an ti i, an hram tawn. Sui Sui cu an pa phaisa kuatmi cun thuam `ha`ha le eidin `ha`ha in a hon i thuam mawi i aa dawh chinchin. Pa ngei lo hrat cu rian bawmtu ah an i sawm tawn mi Duh Tlong he an i chok `i tawn. Beer, Zuu khi an ding tawn i, an nu cu a ri pah tawn. An hun ding deuhdeuh i ningzah zong hngal loin an in ah a riak tawn. Sui Sui nih cun a lawi lai sian lo tiang a duh i, zan ah an it `i tawn. A fa le cu an thin a hun zong ah zeihmanh ah a rel hna lo. A hro hna i a tlerh tawn hna caah an `ih tuk. An nu he ihkhun ah an it i, an nih `uang ah mitthli he an it tawn. An lung a fak tuk nain a nu thangchiat lai le a pa lungfah lai an phan caah midang sin ah an chim ngam bal lo. A sinain khuami nih an kong a thli tein an hon ceih phai pah cang hna. Van Van cu kum sarih a rauh hnu ah USA ram in a nupi le fale la ding in kawlram ah luh ding in India ram Mizo lei in a hong tlung. Kawl ram ramri a phak ah khin an nu thawngpang biathli an i ruah mi cu a theih. A ngaih a chia i a lungkil te cun tlun i ton hmanh a zenh tuk. Zaan tlai nawn ah khin khua ah a hong lut i, an inn tual a hnu phan. Tual par cun Lian Lian le Dawt Dawt, ka fa le hna.. nan pa ka tlung ee.. ti in a hong au. A dawtmi an nu le a fa le nih an hun ka zuan hnawh lai i, kan kut kan i tlai `i lai ti hi a ruah i a hngah hlang tukmi a rak si. Cu zan cu Duh Tlong nih an nu a riah zan a si caah ihnakkhan an i hrenh khumh i, diriam ngai in caan an hmang. Sihmanh sehlaw a fale cu `uang kik ah mitkuh cim kho lo in puan tang ah a thli te in an `ap. ~a Lung le A Dawt… ka fale, pa pa ka tlung ee..ti thawng cu an hon theih le cang ka cun an tho i an tual lei kut ka cu hon ding in an tli. An pa aw an theih cun an i lawm tuk. Pa pa,, pa pa..tiah an ti i a tak ah cun an hun i beh. An i lomh tuk ah an biang ah mitthli a luang. Van Van nih cun na nu teh! a hun ti lio ah cun holh ngam lo tein an um. An mitthli lawng a hai i inn chung ah ti tiang lawng an chim ngam. Tual par i donhhlei cungah cun an hong `hu hna. Van Van nih cun inn ka an hun hon lai i, an nu nih na tlung cang maw a ka ti `heu lai ti cu a ruah na in zei aw thlam hmanh a leng lo. Voidang lo ram rianhrang a `uan caan i a tlun tawn hmanh ah A Dawt pa.. a ti i a zah in a zah tawn mi kha a tho duh ti lo. A ningzah loin Duh Tlong he cun duh pouh in ihnak khan ah cun cu an um`i ko. Van Van thinlung cu kuai thlu le man thlu a zaal cang. A lungfah maw a fak deuh a ningzah dah a fak deuh theihthiam a har ko. A no lio i a duh tukmi hla pakhat kha zan i ngaknu leng a tin mipa nih a hun sak.\n“Hong kir`han ko law\nPar khat pom iang\nSantlailo kei lung ngamnak ah\nTin zai hla in sawm ning law\nKa dawt kir`han um hnga maw”.. timi hla aw a si .\nSui Sui zong nih cu aw te cu a theih i, a hong tho. Thlalangawng in a hon bih hna. Pa fa rual te an i kuh i an i pom cu thlaceu tang ah a hun hmuh hna tikah a thinlung kuai thlu le man thlu a zal ve. A ka in dim te in bia a hong chuak mi cu..a poi ee.. a poi ee… Dawt Dawt pa a tlung ee… a ti i a mitthli cu tuang cung ah hnawh cawk loin a hei tla. Van Van cu a thinhun le a ningzah lawng si loin a hmailei kong a hun ruah ah a lung a dong. Ka fa le a poi tuk ee… a ti i a mitthli cu hnawh cawk lo in a biang ah an hong tolh. Ka fa le thaizing hi a hmai ka khap hnga maw? Khuami hna le A Dawt nu hmai hrim ka khap hnga maw a ti i thin sivang in a hram. Lian Lian nih a pa cu a zaang a fak tuk i, Papa .. a poi lai lo. Hi inn hi kanmah inn a si. Hlanlio ah Lian Lian ka nun lio ah cun pa pa inn a si. Ka thih hnu ah cun Lian Lian inn a si..na rak ti, tho law kan inn ah lut usih a hun ti. Dawt Dawt nih cun Papa na zam lai zan ah pei nan lungre a theih caan ah cun arfi ceu no tete khi zoh hna u law daihnak an pek hna lai na rak ti kha. Ka Papa tho law inn chung ah lut sih a hun ti. Van Van nih cun, ka fale.. ka nunnak kawltung le chunmang vialte a rawk dih cang. Hi vuleicung nun hi ka huam ti lo. Na nu cu hun chim te u law vancung ram in ka rak in don te hna lai tin a hun ti. A bag chung in i hngilhnak sii a hun chuah i tam tuk deuh in a hun din colh. Sii a hun din mi cu a cak tukmi a si caah bia a chim lio ah khin a hong thlep ziahmah i donh hlei cungah cun a hong zau. Daite khin a um i duhsah te in a thaw cu a hong dai deuhdeuh i a thaw cu adong colh ko. A fale pahnih nih cun an hninh lengmang i, aan zeihmanh a ngei kho ti lo. A kuai cang mi palang thawl cu peh tonh awk a `hat ti lo bantukin a nunnak cu ser`han awk tha ti loin a dih colh ko. A fa le cu mitthli hnawh cawk lo cun an hong `ap i a nu zong cu rianrang ngai in inn cung cun a hong `um i an `ap ti. A Dawt pa .. na farnu mi sual nu ka ra cang. Tho law bia i ruah ta usih. Ziah kan in ngaih a cim rih hlan ah lung awi lo tein na liam colh ee.. a ti i a `ap. Hi vawlei nih hin a caah ruahchanawk zeihmanh a chuahpi kho lo in a theih caah a liam colh ko. Dawt Dawt cu a thin a hung tuk i.. Ka pa.. ka pa.. liam ko law.. ka nu nih an daw lo tuk i na thih ah a `ha deuh, Ka pa mi nunnem te mang tha mu… ti in a `ap. Ca reltu.. Nu le Pa, U le Nau hna ralzam nun nih hin mi zeizat dah a kan `hen? Khua le Ram hna zong sian lo bu tein kan liam tak leng mang tawn, maw kan khua, kan chungkhar hna ngaih nan um tuk cang ti. Ramdang miphun dang le mi ram mikhua kan um ah kan tantakmi kan chungkhar kan nu le pa hna kan ngeihnak hna hi a kan theithiam piak hna hnga maw? Chungkhar tling tein kan rak um`i lio caan hna kha zeitluk in dah a rak nuam i a rak sunglawi. Kan dawtmi, Ka pasal, kan nupi le hna caah le kan chungkhar caah ngeihchiat tertu maw kan si sual hnga maw. An chunmang le an kawltung a rawktertu hna kan si sual maw? Aw.. a va har hringhran dah. Aw…. Ral zam nun a fah hring hran cu mu. Ca reltu pakhat cio nan cung ah Pathian nih lam in hruai in thluachuah in pe chin ko hna seh.\nBy: Van Lian Thawng\nPreviousApril Zarh Dongh P&W Hla


SALAI TIN MAUNG WIN: R2P VAN HAI LO CHINLAND DEFENSE FORCE – The Chinlung Post\nSALAI TIN MAUNG WIN: R2P VAN HAI LO CHINLAND DEFENSE FORCE\nMay 15, 2021 admin Knowledge 0\nR2P Van Hai Lo CDF. C-Cawn Bik pa raltha tiah kan rak cawng.Atu ahcun C-CDF pa raltha kan si cang.R2P van kan hai ti lo.A ngaite ti ahcun ram nawl ngeihnak a la tu ralkap he artlang in dirhmi (parallel government) NUG bantuk hi a dik ko zongah international community le UN le ram dang hna nih cozah puitling i pom dingah harsatnak tamtuk a um.\nKawl rallo kap nih khuaika ram hmanh ah hriamnam a cawk khawh lo nak hnga phih khamnak UN nih a tuah khawh ahcun lawmh ngai ding a si.Cu zong cu China le Russia nih veto in an hnawn hoi lai i a fawi lo.Kan i ruahchan khawh bik mi cu NUG hruaitu hna nih hriamnam a kan bawm kho tu le a kan zuarh kho tu hna an lemsawi khawhnak lam a um ahcun mipi kan thazang taktak a si lai. Hi zong a fawi lai lo.\nCu nakin mipi kan thazang taktak cu mipi kan lungthin hi a si.Ral teinak ah a biapi taktak mi cu mipi lungthin lak khawh hi a si. Bianabia ah US nih Afghanistan cu 2001 kum in nihin tiang a tuk i Taliban pawl an lungthin a lak khawh lo caah a tei ti khawh a si hnga lo.Tulio ahcun CDF nih mipi kan lungthin chungah hmunhma an lak mi hrim nih hnarcheu cu teinak kan ngah cang.\nCDF nih mipi lungthin a lak i kan lung aa rual chung paoh cu R2P van zong kan hai ti lo hih!Che Guevara bia bang Dothlennak timi cu a hmin tikah amah tein a tla mi Apple bantuk a si lo. Nangmah nih tla lakin na tuah lai a ti bantukin CDF nih R2P hngah zong aa bochan lo.Pa raltha ciammam…nain nangmah le keimah thengte a kan bochan. CDF caah kan ti khawh ciote kut kan samh hi kan Chin ram caah kanmah le tuanbia cio kan tial bantuk a si.\nCDF thawngpang nih MAH a thutdan a hninh cang.A thutdan in a thluk caan phan te lai. Cutik ahcun ” Aw, aw” timi le “Ee,ee” timi lawng aa dang te lai.Cu ni ahcun R2P van hai lo CDF cu kan miphun pi nih a sang bik upatnak he kan conglawmh ti te ding ruahcia ahkhin “CDF…lung nan hmui kho tuk. Kan miphun caah nan sunglawi tuk, Bawipa Pathian tu nih in dir pi ko seh tiah thlacam kan in bawmh.\nHLASAK THIAM YAW KEE ZONG MINDAT KAHNAK KONGAH A HOLH CANG\nCDF-MINDAT NIH RALHRANG KAWLRALKAP AN HRIAL CHUNG HNA


Trump cu:A chungkhar nih an diarpi cang hi. – Lai Lungrawn Post\nTrump cu:A chungkhar nih an diarpi cang hi.\nNovember 18, 2020 November 18, 2020 admin Thawngpang\nPresident Trump hi ram hruaitu ding ahcun an tlak kho tuk. A sikhawh ahcun a mah hmanh nih hin ram hruai peng sehlaw a ttha tuk hnga. A nih cu amah pumpa sining ngeihchiah vialte kal tak in a dikmi in ram hruai aduh caah nihin nitiang ramkhel riant tuan aa dinh duhlo nak hi a si. Vawlei cung rum le ngeihchia ahcun zeihmanh thinphanh ding angei tilo.\nSihmanhsehlaw ram le miphun a dawt tuk caah a sikhawh chung acawlcang ii US president ngah tthan khawh nak dingah a lungdong lo. Culawng hlah a chungkhar hrimhrim nih an rak ttanhpi tuk. A fa le si hnaseh, a nupi siseh heh tiah thazaang an pek. Uar an um khotuk hna. A tutan Trump a sungh zongah hin Trump ii an nu zong nih Trump hi a voihnihnak US president asi tthan lai tiah zumhnak ka ngei tiin Foxnews ah a chim. Hi a bia kaakhat te nih hin Trump le a ttaanhtu mipi caah thazaang tampi a pek tuk.\nTrump nupi hi a herhlo tuk ah hawidang bantuk in biachim ahmanglo mi asi. Cun khua ttha tein a ruah hmasa hnu lawngah bia hi a chim tawn. A tutan a vapa a sungh ah hin athinlung siarem loin aum tuk ve. Hi bantuk tiang in ruahchannak tampi mipi si apetu Trump nupi hi a rak men ve bakloh uar a um kho taktak khi asiko. Lungdong cang hnu ahcun bantuk biathlum ruahchannak bia hi chim le phuan ahar tuk nain Pathian sin an I ruahchannank a dong rihlo ti a lang tuk rih. Source: BBCburmese\nRelchap ko:Hmaizarh ah teinak nganpi he kan hmuh cang lai. Trump a hnuah minung pa zeizat nih,Even le Pastor te pa zeizat nih dinhlo tein thla kan campiak, an campiak na hngal maw. Cucu Pathian sin bawmhhalnak cu a si.\nIsrealmi rili sen kamah an I tap…..Mosses kan thidih cang lai , kan hmaika ah rili sen nganpi a um kan hnuleiah rangleng thatha he ralkap nih, thah dingin an kan dawicang khi mosses an ti. Mosses nih Pathian a chawnh.\nKa cawtum thau a hri a fektuk kan ti zungzal hna. Kan zumhmi ka hngalh bak. Dehkhat hmanh,karkhat hmanh hnu aitawn bal lomi ka si kha.\nPennsylvania state cu minthatnak laksawng an pek. Cu min cu Phungbuar hmasa bik state tiah , an con…cu Credit an pek caah a caah tuanbia chiabik a tial hmasa bik USA state a si an ti.\nVe aw Democratic pawl lungput cu khuachia an si ka rak ti zungzal hna, a tu cu nan kan mithmuh le kuttawnh bak a si ko cang hi. Ve aw Joe Biden vote napek ve le nauar nandirpi ve hi na mawhlo .\nAn zohthanmi relthanmi cungah Trump nih tamtuk a teithan cang nain a reldih rihlo caah ka lanhter rih lailo. Vote zat…cun tazacuai mi zong state cungah Trump nih teinak a hmuh lai cucu a fiang, na in biachah taktak a um rihlo caah um ko rih seh. Credit: Joseph Thawng Z ting\nRelchap ko na rel rilo cun:Joe Biden nih mah hi ramtthen ahhin thimfung 14000 hrawng in a tei nain Trump a lungtlin lo caah a thar in an rel tthan lai tiah Reuters nih a ttial. Georgia nih electoral vote 16 a ngeih.\nTutan thimnak i ramtthen (states) cio aiawhtu hna nih thimnak ah buai awk le zumh lo ding zei hmanh a um lo tiah an chim dih tiah NYT nih a ttial. Mah thimnak ahhin ramtthen pakhat cio nih ttuanvo an lak. Republican Governor cheukhat nih Trump cu fak ngaiin an mawhchiat.\nGeorgia hi minak le mirang kong an buai taktaknak ram tthen a si. Tu kum i palik nih lam lai ah a thaw chuah kho lo in an nenh i an thahmi Floyd kong zong kha hi ramtthen ah a si. Minak an tam ngai.\n1992 thawk in 2016 tiang kha USA president thimnak ah Republican nih an tei pengnak ramtthen a si. Republican ramtthen a simi Alaska ah cun ruahning bantuk in Trump nih a tei.\nRelchap ko a dang zong hi:Tutan thimnak ah Donald Trump cu Biden nih atei cang tiah main stream media pawl nih thanhnak an tuah len cang. Nain phungning tein thanhnak ngaingai cu um dawh si loh.\nMain stream media hna nihin Doanld Trump hi an huat tukah mah tihin thanh dawh an si ko hih. Main stream media hna nihhin Donald Trump hi 2016 kum thimnak ai cuh lio in attuan chung vialte an doh le soisel pengmi si. Fox news belte nihhin asoisel bal lem lo. Nain thim lai hrawng khan cun avon soisel ve tthan an ti court an biacei zong nih fehtar nak zeihman zong an tuah ri fawn lo.\nCu kong he pehtlai in kan unau Falam pa nih attialmi cu; Sleep Joe or Corrupt Hiden nih teinak ahmuh rih ttung lo. Biden nih phungning tein teinak ahmu rih loh. December 8 ah fehternak an tuah ding ceo pei si ko cu. Tuhi thimfung an fir tiah an lunghrinh hna caah thimfung rel tthan in caan an hman liopi si ko rih.\nThimfung hi tamtuk rel ding aum. Hi karlak ah biatak theimi cu Laimi lawng an si. Main stream medai pawl nih an kan dehhlennak hi izumh suallo ding biapi ngaingai. Thawngpang na theimi khan lunglawm in rak au len rih hlah tiah ati. Falam ca in atialmi zong von rel tthan ko.\nJoshua Hlawnmual: Sleepy Joe or Corrupt Hiden in nehnak a co lo! Biden in official in nehnak a co asi hrih lo. December 8 ah nemhnehnak( confirmation) a um lai fang ding. Tu hi vote ruk asi ti zum asi ruangah vote siar sal rero a si. Vote hi ting tampi siar ding a um.\nHimi karlakah thu takpi a suak thei laimi a si. Main stream Media pawlih bumih kan umlo ding a thupi. Tawngpa lungawiin rak zuangin rak khir ciamco hrih hlah. Atanglei ca Lai Online media kong ah kap hnih in theihthiampiak kan herh timi hi rak rel ve\nDonald Trump:Minung pa3 nih an zamtak hoi cang’A poi kho taktak.\nTrump:Cu khuaruahar in a van thangcho cang’Mipi an khuaruahar dih cang.


Malaysia Immigration: B4G Program Sawktu Phung Ning Lo Ramdangmi Minung 50,000 An Si Cang – Chin Modern News\nDecember 5, 2019 October 9, 2019 by chinmodernnews\nMalaysia ramchung ah phung ning loin a um i rian a tuanmi an tamtuk caah, thlaihkhihnak fak piin an tuah cuahmah. A hlei in, 2019, August 1 in December 31 tiang fak chinchin in ramdangmi checknak le tlaihkhihnak an tuah lai.\nB4G (Back for good) program tiah min an bunhmi, “nan kir ah a ttha,” tiah phung ning loin a ummi le rian a tuanmi ramdangmi hna caah offer phun in an tuahmi program a si.\nB4G a sawkmi paoh cu, anmah tein vanlawng ticket an icawk i phaisa 700Rm an liam ahcun zei dang dantatnak um ti loin an ram ka tluntet ko hna lai timi zaangfah velngeihnak an pekmi hna program a si.\nAugust 1 in October 3 tiangah, B4G program cu a sawktu minung 49,472 a si i minung 50,000 helham an phan cang tiah immigration nih an langhter. Mah chung sawktu ram a simi tam bik hna cu Indonesia, Bangladesh, India, Pakistan le Myanmar rammi an si hna tiah Chief Director Jim Datuk Khairul Dzaimee nih a chim.\nB4G program cu 2019, December 31 pin a caan kan sauh ti lai lo. Mah program hi Malaysia ram nih kan ngeihmi phung 1959/63 (Act 155), phungbuartu hna caah dantat luatnak caan ttha taktakmi a si.\n2019, January 1 in Oct 3 tiangah, Malaysia ramchung hmun kipah phung ning lo ramdangmi tlaihkhihnak kan tuah. Operasi hmun kip tuah in ramdangmi minung 159,372 chekhlatnak kan tuah hna, minung 45,498 hna cu an kong ceih dingin hren an si hna. Rian ngeitu minung 992 zong tlaihchih an si ve.\nMah chungah phung ning lo ramdangmi minung 9,349 hna cu thonginn ah kuat an si. Pa 7,532 an si, nu 1752 le ngakchia 245 zong an itel. Thonginn ah kuat cangmi a tam deuh hna cu Indonesia, Bangladesh, India le Myanmar rammi an si hna tiah Khairul Dzaimee nih a langhter.


Joe Biden cu Trump nih A khupthal A leh, Breaking News-Governor nih thil dik lo a um ti a cohlang khawh cang – Thechinlungnews\nJoe Biden cu Trump nih A khupthal A leh, Breaking News-Governor nih thil dik lo a um ti a cohlang khawh cang\nGeorgia State Governor Brain Kamp nih Secretary of State Brad Raffensperge cu signature audit tuah ding in nawl a pek cang Hi thawngvang hi foxnews nih an theih le cangka in Georgia State Governor cu interview lik lak tiah an tuah colh.\nInterview an tuahnak ah Brian Porter Kemp nih a chim ning ah cun, CCTV nih video camara ah hmangthlak a thlak mi, Fulton country ah vote an rel ning ah deh hlennak tampi a um ti hmuh a si tiah a chimh\nNovember ni 3 zan ah observer hna cu inn lei an tin hnuah, ballot tampi cu thleng a si ti kan hmuh i, ka zumh ning ah cun thil zeipoah tuah dih a si lai i, thil thar special tuk mi langhter ding mi a um lai ti ka zumh.\nCun, bia halnak tampi a um than lai. Mah bantuk in thil a cang mi kong ah, thil a hmaan ning tein kalpi si than seh tiah ka duh caah mah bantuk in signature audit tuah kan i timh mi a si tiah a chim\nGeorgia ah lawyer/Sihnee volunteer mi nih mah video hi senator pawl hmaiah a play hnuah mah thawngpang hi a vun chuak mi a si, Cun vote relnak ah a um ve mi amah le mah a phuang mi nih a chim ning ah cun, Ni 3 zan ah khan, vote rel dawnghter chung asi lai,\nNan dihlak in, inn lei ah nan tin kho lai tiin hruaitu lei nih an ti hna, Republican observer dihlak cu inn lei ah an tin dih, natein polls worker pawl hna cu room chungah an rak um ziar. midang inn lei ah an tin dih hnuah polls worker pawl nih a thli tein vote cu an rak rel than i,\nkan lawi hnuah video ah alangh ning bantuk in cabuai cu thatein an khuh than i, ballot khawika lei in dah a rat ti thei lo mi tampi cu cabuai ah an chiah than tiah a chim\nVideo zoh than hnuah, Georgia State ah thil dik lo tampi a um ti Georgia Governor nih a theih i, ballot dihlak cu signature audit tuah ding in nawl a chuah than tiin source nih a chim. Source-Foxnews\nNote: Lih le hrokhrawl thawngpang tial ka tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho sual mi a si.\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh khawh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.\nBe the first to comment on "Joe Biden cu Trump nih A khupthal A leh, Breaking News-Governor nih thil dik lo a um ti a cohlang khawh cang"


Tan Khun Kyaw Cu Tihi Bakin An Sunlawih Cang Rak Zoh Hmanh!-video – Chin World News Evening\nPathian aa bochanmi asi bantuk tein Pathian nih a umpi thluachuahnak a pek i, sifak santlailo te si hmanh sehlaw, cheukhat hlasakthiam minthang pipi nak hmanh in fans a ngei deuh cang i, mi tampi nih an siang cio lo. A tlakning zong mipi an lungtling cio lo. A tlak tuantuk tiah cheukhat nih anmah le ruahnak an chim cio hna. Ruah lo tukin Top 8 ah atlak tikah hin cheukhat nih cun athiamnak an zoh lo vote an zoh caah aa tlaknak a si tiah a timi zong an um pah len.\nAtuhi Pathian nih thluachuahnak a pek a umpi i, Mechanical Engineering a cawn khawhmi hmanh hi lawmh a tuk hringhran Pathian thluachuah taktak asi. Thazaang pe cio rih ko hna usih! Myanmar Idol i atla ko nain mipi thinlung ah cun a cam peng ko i, a fans pawl hrimhrim zong an karh chin lengmang. A chuahkehnak khualei ah a kir i khuami le mipi a fans pawl nih lunglawm tein an rak don stage cungah special taktak in caan ahmang caan an suaipiak. A zohtu le thazaang a petu an tam khawhning cu lung a hmui kho taktak. Pathian nih fimthiamnaka cawnnak ah umpi in hlawhtlinnak taktak pe hram ko seh!


An Chungkhar Anupi Le A Fale Hmai Bakah Ralhrang Nih An Thah – Chintanbo\nNovember 11, 2021 admin MYANMAR NEWS 0\nKhuami caah thah nak tampi atuah tu tiah amin alang vemi Sianginn Uk Ko Phowe Htun cu October ni 10 zan ah ralhrang hna nih amah I achungkhar hna hmai ahrem I anthah. Zantim hrawng ah Chohmyoh I hram abunh mi ralhrang Kha-Lah-Yah 31 mi le Kuweipin khua I aum mi palek hna bawm in minung 20 hrawng nih an inn ah an luh hnawh hna I Ko Phowe Htun le Unau 3 hna cu an chungkhar hna hmai ah sml 1 chung hrawng an hrem hna tiah khuami hna nih an chim.\nCu zanah cun Ko Phowe Htun hi fak tatak in a authawng cu khuami dihlak nih an theih dih, min langhter lo mi asianghngakchia pakhat nih achim ka sayapa ahrem tu hi minung 7 an si a inn chungah an luh hnawh in akulh I an meithal an phahnat in sml.1 chung hrawng an tuk. Cu hnu ah a aw achuak kho ti loh acawl khawh ti lo ah khin ralhrang pawl nih cun tlawmpal an ngol.\nHi lio ah hin mipi vengtu ralkap PDF pawl adirhkamh tu nan si tiah an ti hna I anau le pa 2 zong fak tatka in an hrem ve hna I an kal pi dih hna. An chungkhar hna nih ralhrang pawl cu ton an timh hna nain an ton ter duh hna lo. November ni 1 ahkhan Ko Phowe Htun Cu siizung ah athi cang I aruak cu mei in kan khangh I aruh vutcam cu chungkhar sinah an pek hna.\nASi nain Ko Phowe Htun I a nu nih cun ka fa le hi ka hmaikaa I an hrem hna ah khan an cang ko, cu caah cun Ko Phowe Htun I anu pi hi a tu hi alung zong adik kho ti lo tiang in atuar hi asi ko atiah khuami hna sinah achim. Ko Phowe Htun I anu pi hi atu ah cun a um ningcang I aamah ningkel asi ti lo, min langhter lo mi pakhat niha chim nak cun an nu hi tuanah khan cun bia chim tuk loh. Nikhat ah kaa 10 hrawng lawng hi achim.\nAsi nain an pa athi tiah an ti hna hnu hin thirphang in aum acan ah bia chim, acan ah attap, anii, bantuk in aum cang. Asin ah an sianghngakchia hna kan kal bantuk ahkhin amah ningkel te alo nain minutes 5 hnu ahkhin cun attap a au lengmang, cun ka pasal cu pasaltha hero asi ati I ani than I bia hi aduh salam in achim.\nKo Phowe Htun hi fa 3 a ngei mi asi I a tu ah hin anupi nih afate hi tha tein zoh athei lo, Khuami hna nih hin an ngaihchiat kan va hnemh hna lai tiah kan kal zong ah hin an nu alung adik ti lo mi le afa le pathum awlok chong in an um mi kan hmuh mi hna nih hin lung nuam lo tuk in an kan tuah tiah khuami nih cun an chim cio.\nKo Phowe Htun hi mizia tha mi zaidam asi I dik nak fak piin attanh ve mi asi, cun 2008 phunghram pi hi Chapter 12 ning in byheart in azah dih. Cun khuampi ca lawng si lo in peng chung ca hrim hrim ah remdaih nak atuah mi hi atam tuk. Cun ramkhel lei azuam mi asi I atheih mi zong akau cu ruang ah ralhrang hna nih hin hramhram bak in an tuah mi asi ko atu bantuk minung an thah hi cu khuam mi ca lawng si lo in rampi ca hrim hrim ah ui aum tuk aho hmanh nih a ai an rawlh khawh ti lo ding mi asi. Ko Phowe Htun Siang uk tu asi ko nain amah nih man lo tein sianghngakchia ca achim tu pakhat zong asi ve.


Aizee Kum Thum Chung Bak Maw Ti Cun Na Rak Um Ko – Salai Kawltu\nAizee Kum Thum Chung Bak Maw Ti Cun Na Rak Um Ko\nJanuary 12, 2019 salaikawltu Theihtlei (Informative)\n#5 Hngakchianute cu\nCoco Bradfor cu kum 6 hngakchia asi i, changreu a hal tthan lai hi ai lawmh cem lio asi.\nCoco cu kum hnih a tlin hnu in ttha tein a holh kho lo, cun midang mit i zoh zong a duh ti lo i a kut zong in a piah duh lo. Asinain bia tlawmpal a vun chim khawh tik ahcun ai lawm tuk. Ai lawmhnak a san ning khi van nak hmanh in a sang deuh lai.\n#4 A tuanbia\nCoco cu kum 2 asi in holh hram a thawk nain a holh tthan ti lo, midang zong an mit ah a zoh duh lo i, biak chonh awk a ttha bak lo\nAsinain Applied Behaviorial Analysis therapy nih an bawmh i biatling tein a voikhat nak caah ah a chim kho. Thil fawite si hmanh se law, a caah cun lawmhnak asi.\n#3 A chungkhar\nAn chungkhar ahcun a nu le a pa an si i, unau pa 5 an si. Bianca (29), Elle (23), Chelsea (26) Oakley (9) Coco (6)\nCoco nih bia a chim hmasak cem cu a nu Rachel Bradford nih a chimh hna; “Kan caah cun thil khuaruahhar le lawmhnak in a khat mi caan asi- kum thum chung i bia a vawikhat chimnak asi tiah ati.\n#2 A nun\nCoco cu autism zawtnak a ngei i, ttha te in a holh kho lo, a ing a puang chin chin. “A ing a puang ti cu amah zoh bak in theih colh khawh asi.” tiah a nu nih a ti. Kum hnih chung bak kan thlop bul cang i zeihmanh tthanchonak aum lo. Amah le amah cungah a thin a hang ti kha hmuh khawh asi. Tiah A nu nihcun a ti.\nAn thlopbul nak in a dam ve. A chungle nih a thlopbulnak caah tangka an khawn i, mipi tangka tampi $20,000 bak in an bawmh hna. A sunglawi tak tak.\nA thlopbul nak cu kum 2015 in aa thawk i a tthanchonak an hmuh tikah an zaa tein an khuaruah a har dih. “A lung ai lawm tuk i ttuang ahcun ai hlawh leng mang, a caan ah a tli pah, a bia chim mi cu ‘Changreu ka duh rih’ timi hi asi” tiah a nu nih mitthli he a chim.\nSource: Story of the autistic\nPrevious Post:Van Hlei Sung Nih Lai Media Fak Tak Tak in A Phomh Hna.\nNext Post:Hlanlio Hakha Umtuning Nihchuak Sung Tin Par Nih A Chimmi


Ralkap Uknak A Doh Caah A Nu Le A Pa Nih Fa Sinak In An Hlonh Mi Nute - Chin Eleven News\nRalkap Uknak A Doh Caah A Nu Le A Pa Nih Fa Sinak In An Hlonh Mi Nute\nRalkap nih uknak an lak hnu in Mandalay mino hna nih lamzawhnak he a phunphun an doh i ralhrang uknak kan cohlang lo tiah nichiar in an au hna.\nCu lakah cun Mandalay i a um mi Mah Eih Pyi Sone zong mino a si i, ralkap uknak dohklah dingin nichiar a au ve tiah theih a si. Mah Eih Pyi Sone a hawi le kalkap nih an tlaih hna i an hrem hna, a nu le a pa le nih lamzawhnak ah i tel hlah tiah an thloh len nain uknak tha lo cu nichiar ti awk in a doh ve hna.\nLamzawhnak le ralkap a doh hna caah a nu le a pa nih hitluk lungretheih lio ah nule pa bia na ngai an ti caah an fa sinak in an hloh nak zong ca ah an chuah. A nu le a pa nih fa i an hloh nak ca cu a hmuh nain ralkap cu nihin tiangin a doh peng rih ko hna.\nRalhrang uknak ka doh ruangah ka nu le ka pa le nih an ka hloh, ka cawlcanghnak ah hin ralring te le fimkhur tein ka um ko. ka chung le nih harnak an tong lai ti ka phan caah, ka nu le kapa le nih fa in an ka hloh hi sual ka phaw hna lo an mawh lo tiah a chim. Nihin tiangin tha tein an ka zohkhenhnak cungah ka lawm tuk tiah a chim.nan ka zohkhenhnak kongah ka lawmtuk tiah a chim ta.\nKeicu ralhrang uknak doh dingah hmailei ah kar ka hlang peng ko lai tiah a chim. Keimah bantuk in ralkap doh ruangah inn ah a um kho ti lo mi tampi an um ve ko lai tiah a chim. Kanram ralkap uknak hi lungrual tein kan doh a herh tuk lio caan a si tiah a chim.Vapual Net\nA Poituk Ee; Lihninh Ruangah Minung 14,19 An Thi Cang\nRalhrang Nih An Kan Fuh Ahcun Kan Phomh Colh Hna Lai


Ramri vampang caah US Ralkap Zung nih tangka $1.5 billion a pek chap - The Chin Express\nRamri vampang caah US Ralkap Zung nih tangka $1.5 billion a pek chap\nUS Ralkap Vuanci Zung (Pentagon) nih President Trump duhmi ramri vampang saknak caah Ralkap Budget chungin $1.5 billion kan pek hna, tiah Caankarlak Ralkap Vuanci Patrick Shanahan nih tuni ah a chim.\nRalkap thazaang hnorsuan lo dingin $1.5 billion hi kan zuhmi si, nain mah pin cu vampang saknak caah ralkap tangka kan zuk ti lai lo, tiah a chim.\n“$1.5 billion cu ralkap phu kip budget chungin tlawmpal cio kan zuhmi fonh a si. Afghanistan um US ralkap budget chungin tambik kan zuh. Nain, Ralkap Zung rianttuan pawl hi an mak tuk hna i kan ralkap thazaang derter lo dingin tangka kan zuh khawh ko,” tiah Shanahan nih a chim.\n“Ramri ah phungninglo ramdangmi a tomtom in an luh pengmi hi Ralkap Zung (Pentagon) nih kan si khawh chungin remh kan bawmh hna. Ramri Hngak pawl cu ralkap vanlawng 19 le ralkap 4,000 leng nih kan bawmh hna,” tiah a chimchap.\n$1.5 billion cu US le Mexico ramri Arizona state Tucson khua in Texas state El Centro khua tiang meng 78.25 chung ramri hruang thlennak le a herhmi thilri zalhnak caah an hman lai, tiah Pentagon biachimtu Tom Crosson nih a chim.\nUS Ralkap Vuanci Zung lubik (headquarters of US Department of Defense) cu kil 5 ngei muisam (pentagon shape) in an sak caah a tawinak in The Pentagon asiloah Pentagon tiah an auh — Pentagon = headquarters of US Department of Defense\nFlorida state um Ralkap sakhan, thlichia nih a hrawhmi hmanh remh hlan ah Trump ramri vampang saknak caah ralkap tangka hman an timhmi cu Democratic party MP/Senator nih an soisel ngaingai.\n$1.5 billion chungah a tambik, $604 million cu Afghanistan um US Ralkap budget chungin an zuh.\nAdang $251 million cu Chemical Weapons Convention budget chungin an zuh, $344 million cu Air Force budget in an zuh, $224 million cu ralkap pension budget chungin an zuh, cun $78 million cu Coalition Support Funds (Pakistan bawmhnak) budget in an zuh.\nMarch thla ahkhan, US Hlutdaw (Congress) nih Army budget chungin $1 billion cu ramri vampang saknak caah hman ding, tiah bia an rak khiah cang. Tutan ta he cun $2.5 billion asi cang lai.\nUS Ralkap cu atlangpi bu 5 in an tthen;\nAir Force le\nCoast Guard hna an si. President Trump nih bu 6nk Space Force dirh chap dingin nawl a chuah cang nain an dirh kho taktak rih lo, budget a ngah rih lo.\nUS President Donald Trump nih “ramri ah rampi poipang (national emergency) kan tong” tiin min a thut caah atu bantukin ralkap budget hmangin ramri vampang sak an timhnak hi si.\nRamri vampang saknak caah Trump nih Congress ah budget dangte in a hal peng nain Democratic MP (congressmen/women) pawl nih an duh lo caah ralkap tangka hman dingin “national emergency” phungphai a hman lawlaw nak asi.\nCucaah, Ralkap Budget $3.6 billion in ramri vampang sak ding an rak ti. Tutan $2.5 billion he cun Ralkap Budget $6.1 billion bak ramri vampang saknak caah an hman lai tinak a si.\nRamri ah phungninglo ramdangmi a tingting an luhpeng ruangah ramri hngak pawl cu manh lo taktak in an i tuai zungzal. Anmah rawl peknak caah cozah tangka tampi a dih. Rithaisii zong an luhpi lengmang. Cucaah, President Trump nih vampang sak in kham viar a duh hna. — Fox News le CNN


Tu lio US ah a lar ngai mi, Trump hi Pathian nih a fial mi asi tiah Edward nih a chim cang\nTu lio a lar ngai mi. Mi tampi nih Democrat pawl an kal tak cang, Aruang cu Democrat pawl nih Pathian min kha an chim duh ti lo. Democrat khawmpi lio ah muslim, Jews, pawl hna zong kha bia chim ding in an sawm hna. Natein Pathian min an chim duh lo ngai\nMah kongah zumtu tampi nih fiangtein an chim cang. Mah bantuk Pathian a ngei lo mi pawl ah kan um duh ti lo tiah an lung an thleng thluamah cang kong fiangtein mah Chin Page ah ka ttial cang kha\nlifelong Democrat tiah a ti ve mi, Pathian thawngtha chimtu Billy Graham zong nih Democrat pawl thil tuah ning le kalpi ning a cohlan khawh ti lo caah kum 2016 ah Trump lei ah mee a thlaknak ruangh zong kha a si\nTrump hi a bia chim mi poah ah Pathian min a chim lengmang i, a bia chim mi ah God bless America ti mi a uar ngai. Pathian a bohchan ngai mi zong a si caah zumtu nih cun fakpi in an dirpi\nEdward X Young nih a chim mi cu, Pathian nih Donald Trump hi US ram President caah rian ttuan ding in a fial mi a si tiah a chim.\nTrump hi perfect/tlamtling mi a si lo ti cu fiangtein ka zum. Natein Bible kan zoh ah cun Mose, David le midang zong hi mi tlamtling an si hlei lo. Cucaah Trump hi US President si ding in Pathian nih a fial ti hi ka zum tiah a chim.Credit-@KDKA. Twitter·\nBe the first to comment on "Tu lio US ah a lar ngai mi, Trump hi Pathian nih a fial mi asi tiah Edward nih a chim cang"


Ramleng:Um mi nih CNF kong ah ral holhtuk tihlah uh. – Lai Lungrawn Post\nRamleng:Um mi nih CNF kong ah ral holhtuk tihlah uh.\nApril 14, 2021 April 15, 2021 admin Hmuhning\nHmasa bikah keimah tial mi silo in Saya Daniel Run Hnin nih a tial mi ka van tar chin mi asi zeitin dah nan ruah ning le nan hmuh ning a si rak chim cio tuah uh kah le doh hi chuak ko seh nan ti maw silo le um riko hna seh nan ti dah a peh hi a mah tial mi asi.\nCNA/F nih ral a tuk lo ee, ralkap a Kap lo ee cu ee kha ee tiah Ramleng in za lawng ngai , fawi ngai le ninghngal ngai le a fimngai le thilthei ngai bang in online chung rak au len ti hlah uh!’ Ramchung ral a thawh tik ah zei tluk dah Mipi nih harnak an ton tawn ti zong tha tein theih le hlat a hau.\nA nai bik i Serien Ram ah ramchung ral a thawh tik ah zei a hngal lo mi Nau semka in Tar Nu le Tarpa tiang zeitluk in dah harnak an ton ti mi cu Vawlei khuaza ramkip nih theih dih a si! CNA/ F nih nihin tiang meithal an puah lo mi hi Mipi sin ah zawnruah nak le khua fak piin an ruah caah a si ti hin fiang tein.\nMipi nih kan theih a hau’Kawl ralkap hi tih hna seh law , nan mah online chung in Ramleng in Au khuan a thawng ngai mi nak Khan fawi tein an kal i, an zam kho Hi ti Kan chim tik ah Kawl Ralkap Mithalo pawl kha tih ding le dai tein a Nawlngeih nak le hramhram in Uknak Kha Mipi nih kan cohlang hna lai Ka ti duh nak a si lo.\nA tu lio dothlen nak Revolution ah hin kawlram pumpi huap in khua fakpi in ruah a hau i, Ram pumpi huap in cawlcang thiam le zohchih a hau mi a si. Political party, CRPH, CDM, UN ram chung Ram Leng pehtlaihnak , tlangcung mi hriamthai mi vialte , Mipi duh lonak a langh ter tu hruaitu hna tiin hmunkhat in cawlcang thiam a hau mi a si.\nA tu lio dothlen/ Revolution nak ah hin Ralkap hi meithal he doh hrimhrim ding dirhmun a phan ah cun, tlangcung mi lawng si loin, an mah kawl Miphun hrimhrim meithal an tlaih ve a hau lai. CNA/F hi dai tein an um ko tiah ruat hlah uh! Dothlen nak tuah tik ah Mipi nih theih awk a tha lo mi le Online chung ah tial awk le langhter awk a tha lo mi thil tampi a um lai ti hi Mipi nih kan phlih lo a hau catial tu Daniel Rum Hnin hmanthlak hi a dang tar awk ka thei lo caah Saya Solomon hmanthlak ka tarmi asi nan theithiam lai caah kailom.\nLai mino tampi:Nih ralkap tlei an duh lo caah’An ram an zam tak.\nRalkap nih uk nak an lak mihi’Laimi kan caah cun thawngpang tha asi kho ko.


Kalaymyo Ah Pitar Pakhat An Tleihhrem i A zaan Ah A Nunak A Liam Colh – Chin 11 News\nKalaymyo Ah Pitar Pakhat An Tleihhrem i A zaan Ah A Nunak A Liam Colh\nJuly 19 zanlei suimilam 6:00 pm hrawng ah a fanu cu takkholh nak khan chung ah a kholh , cu a kholh cuahmah lio ah cun a nu auaw a theih i, kholhnak khan chung cun a chuak i a nu au nak lei ah cun a va tli colh i, a hmuh mi cu a nu pawcung ah a rak bawk mi a hmuh. a au i a nu tleihhrem tu pa Zaw Min Tun kum 45 pa cu an tlaih.\nA tleihhtem tu pa cu Magway Division khua i a chuak mi a si tiah an chim. cu piter cu kum 89 a si cang i hliam hma fak ngai a tuar chih caah Kalaymyo siizung ah an tlikpi colh i cu ti cun chanh manh lo in a zan ah cun a nunak cu a liam beh.\nZaw Min Tun cu a kong lam fel te i an ceih hnuah August 19, 2020 ah kalay District biaceih zung nih thi dingin a cungah bia an khiah piak. Asinain Zaw Min Tun thih dan an pek mi cu phundang deuh in Nay Pyi taw le rampi president sinah a nem deuh ning in hal khawh a si lai tiah an chim.


Vote Rel Than Hnu Ah Thawngpang Thar – The Chinlung Post\nThawngpang Thar Deuh.Catial hi ka duh pah ve ko nain a chelah cun ka zuamve tawnlo. Tutan zong election kongah tamngai ka tial. Keimah cawngthai in kathai tawn .Ithimnak kongah vote an relthanmi a um cang anrel than dingmi a um tazacuai tuah liomi a um tuahdingmi zong a um . An zohthan cuahmah lio a si. Ve aw biadiknak in biadiklo hi a vah a rangdeuh. An chimmi kha a hmanmi a um lai nain a hmanlomi a tam deuh ve tawnko..\nMicheukhat nih Trump nih a sunhko caah a cohlanding a si an ti. Taktak ngaingai ah cun aw a molhmi long nih an cohlan lai cu. Thildiklo a duhmi nih. Ram le miphun a daw lomi nih, covo an ngeihdih, vote dihlak ai rualdih in relding cu a si ko cucu mah duhthim lio can, aw cu a si.Trump hi Pathian nih a dirpi USA an sualtuk cang, Cun FBI le Media minthang pawl le Democratic pawl le Republican party lila zong an sualtuk cang a ti caah Pathian nih avunthlahmi pa si cu.\nPathian nih thluak fimnak apek i, Media le FBI le mifimthiam R pawl lila zong an thluak a tleih dih hna, am sualnak hrampi a lanhter dih cu fimnak cu Pathian nih a dirpi caah a si.State tampi an mual a pho kho, tutiang an sualnak an hmuhmi an kawl cuahmah lio a si. Micheukhat nih anmah te in an Democratic nih an lem suaimi le an hlennak hna an phuan.\nAtu tiang cu biafiang a um rihlo, an saphu neh dawi in an dawi, akua,khawr chungah an namte lai. Tutan hi thawngthar deuh tuzing ta a si.Georgia vote an relthan lai , rikhiahni a um rih lo.ALASKA ah Trump nih atei. Trump 56.9%,Joe Biden 39.1%\nSenate thutnak ah R Dan Sullivan nih 57.5% a hmuh\nD Al Cross nih 37.5% a hmuh


Nupi, fapa le fanu hna angeih cang tikahcun anun atling cang tiah arak chimtu Aung La Nsang - Khuaruah Har News\nNupi, fapa le fanu hna angeih cang tikahcun anun atling cang tiah arak chimtu Aung La Nsang\nKawlram mipi hna nih zeitik can asizongah kan ihmainghalpi mi kawlram chuak vawleicung champion Aung La Nsang cu adawtmi anupi, afapa le afanu hna hecun ramleng ah chungkhar nuamtuk mi chungah khua an sa hna. Aung La Nsang nih arak nghar tukmi fanu dawhte le duh anung tukmi angeih cang tikah cun nuamhnak in akhat tiah theih asi.\nAung La Nsang kawlram arak ratlio ahkhan anupi nihcun fanu arak pawinak konglam le a fanute cu hmuh aduhtuk cang nak konglam cu arak chim bal. Tuni ahcun arak inghah hlang tukmi a fanute cu ahmuh cang tikah cun alawm tuk khi asi. Mahtluk duhnung le dawhmi fanute thlakua chung tiang arak pawitu adawtmi anupi cung zongah alawmhnak cu arak langhter balcang.\nA fanute cu zoh a cimlo hleiah dawt zong a vuai kho rihlo ti asi. Mah bantuk achungkhar cu adawt tuk pinah a sunhlawi tuk ti asi. “Nunu le pate, nute hna dihlak ngandam tein le nuamtein an um mi ka hmuh tikah cun ka lunghmuih tuk. Ka hrangah cun zeizongte tlam atling cang. Zeidang dah kava herh ti ngha?” tiah arak chim hi asi. Vawlei cung champion pakhat asimi Aung La Nsang nihcun tu angeihmi a chungkhar nun ahcun a duhmi atling dih khi asi.\n← Esther Dawt Chin Sung cu a fans pawl he sunglawi taktak in fabuary 28 ah Golden Inya Restaurant ah tawnnak an ngei\nTurkey raldohnak drone cu Russia Su-35 raltuknak vanlawng nih akah tlaknak video →\n“Na duh tik caan le na duhnak hmun ithim” tiah Aung La Nsang a zuamcawhtu Netherland fighter\nRev. Nawl Kung Motor Accident A tawng Thlacamnak in bawm cio hna u sih\nCovid 19 a karh a rang ning hi Zinaan/gas toihmi mei kangh in a kangh ko


Bible le Pumpak Zumhnak | ibcsandnes\nHome › Blog Articles › Bible le Pumpak Zumhnak\nBlog Articles\tPosted on 18th April 2017 • Updated 27th May 2017 —by admin 2127\nKhrihfa tampi nih anmah pumpak zumhnak in Baibal kha an kalpi i a sullam kha an leh ton. Cu ruangah Baibal tialtu nih a tial duh hnawh chanmi biatak kha an thlau i anmah duh in a sullam an chuah lengmang caah Baibal nih Khrihfabu tampi a kan buaiter nak asi. Baibal tialtu nih an rak tial hnawh chanmi le an tinh sullam taktak kha Khrihfa poah nih i lak i zumh siseh law Baibal nih Khrihfabu a kan buaiter lem hnga lo. Bawi Jesuh chan lio zongah Judahmi hruaitu hna le Bawi Jesuh hna nih Baibal sullam an lehning an i khat lonak hmun tampi ah kan hmuh. Tahchunhnak ah Luke 10:10-26 ah, Jesuh nih phungbia cawnpiaktu sin ah, “Cathiang nih zeitindah an chim i an chimmi cu zeitin in dah a sullam naa lak ning asi” tiah ati. Phungbia cawnpiaktu nih “innpa” timi sullam aa lak ning aa palh. Judahmi miphun innpa long kha innpa ah a ruah. Samaria miphun zong Pathian sermi ansi i dawt ding ansi kha a rak ruat bal lo. Pathian dawtnak hi an miphun le biaknak sinak kuang chungah an khumh i a bi tein a sullam kha an kalipi. Cucu Jesuh nih Samariah mitha pa kong tahchunhnak hmang in a chim hnu hna long ah an lung a fiang ti kan hmuh.\nBaibal sullam lehnak timi le pumpak zumhnak cu aa dang. Mah pumpak zumhnak cu Baibal nih a rak chim duhmi sullam he aa kalhmi an um ton. Baibal zumh kan ti mi cu Baibal kha mah duhnak zon te long lak, mah duhning hoih in a sullam kalpi kha asi bal lo. Mah duhning hoih le mah ruahnak in Baibal sullam kalpi cu Baibal zumh asi lo. Mah ruahnak zumh tu asi deuh. Baibal tialtu nih an rak tial lo can ah an rak tial hnawh chanmi sullam kha kan kawl hnu ah Baibal tialtu lungput, tinhmi, zumhning le sullam taktak kha kan theih a herh. Cu hnu longah ka zumh lai maw zumh lo ticu kanmah nawl asi. Baibal duhning in na zumh ahcun Baibal zumtu na si. Nangmah pumpak duhning in na zumh ahcun nangmah ruahnak a zummi na si. Baibal sullam leh timi cu mah pumpak ruahnak sawhsawh in kapi ding kha asi lo. Atialtu zumhnak le lungput lak khawh zuam kha asi deuh. 2Tim 3:16 ah, “Cathiang hi a dihlak in Pathian thaw chuah hnawhmi asi i biatak cawnpiaknak caah le palhnak cawnpiaknak alnak caah le palhmi remhnak caah le dingte in nunnak ding cawnpiaknak caah a thahnem mi asi.” Timote cakuat cu AD 60 le 65 karlak rak tialmi asi i hi lio can ah Biakam hlun le a thar kha a dihlak hi tial asi rih lo. Cu caah biakamthar uk 27 hi Cathiang timi chung ah a rak i tel rih lo. Pathian nih thaw a chuah hnawhmi cathiang chung zong ah arak i tel rih lo. Pentateuch timi Nawlbia cauk 5 (Genesis, Exodus, Leviticus, Deuteronomy le Numbers) long hi Jesuh le zultu hna chan tiangah cathiang an rak ti mi asi. Baibal kha a biafiang in a kal pimi hna nih “cathiang cu Pathian nih a thaw a chuah hnawh” kan ti tung a thaw a chuah hnawh mi Nawl bia zulhnak thawng in khamhnak kan hmu lai lo kan ti fon. Cucu ruah awk tampi a um.\nPathian Thawchuah Hnawh timi cu Zeidah asi?\nKhrihfami nih kan buaipi ngaimi pakhat cu a cungah kan chim bangin “Pathian thawchuah hnawh” timi bia hi asi. Mirang holh in Inspiration” timi cu Latin holh “inspirare” in a ra mi asi i a sullam cu tinhmi pakhatkhat caah thawh chuah hnawh (to breath in) tinak asi. A sullam cu Pathian nih amah bia nung kha vawlei ah phuan in a umnak hnga amah zumtu hna kha thlarau lei fimnak, hngalhthiamnak, le thil ti khawhnak thawnnak a pek hna, caah Pathian bia an chim an tialmi kha hmual le thawnnak a ngei tinak asi.\nPhundang in chim ahcun Pathian thlarau thawnnak le minung thil ti khawhnak pahnih i kalhnak zeihmanh um lo in luat ten Baibal catialnak ah rian an tuan ti tinak asi. Pathian nih minung kha a thimi thilri (robbot) bantuk in a hman siloin amah lilah nih minung sin ah a pekmi thluak le thinlung le ruah khawhnak le minung bia le nunphung hna kha a hman hna tinak asi. Baibal tial khawhnak dingah Pathian nih lamkaltu hna le Baibal tialtu hna kha bia cinken khawhnak pahrang a pek hna. Cu hnu long ah Thiang Thlarau thawnnak nih minung kha a hman hna tizong ti khawh asi. Baibal cauk le cauk dang aa dannak cu a reltu nih an rel tikah biatak hngalhter khawhnak thawnnak a ngei, Pathian bia nih a reltu nunnak ah ceunak fimnak le hngalhnak thuk a pek, a reltu nunnak, ziaza, le lungput kha a thlen khawh, cucu Pathian thawhchuah hnawh ruangah asi. Pathian nih Baibal cauk catlap cung tialmi biafang pakhat hnu pakhat kha minung bang in a thaw a chuahhnawh dih hna tinak siloin a tialtu le a reltu minung hna an nunnak tu kha ceunak le thawnnak a pek hna tinak asi deuh. Baibal bia kha Khrihfa nih zeicahdah kan zumh ti asi ahcun Pathian bia cu kan nun ram ah a tling ton i kan nun ah a hman a dik ti kha fiangtein kan hngalh caah asi.\nA cunglei chimmi he pehtlaih in Khrihfa thenkhat nih a biafang in thaw chuahhnawh an zumh. A ruangcu Baibal chung biafang hna hi pakhat hmanh aa palh kho lo tiah an zumh. Cu bantuk in Baibal a zummi hna nih Hruaitu nawlngeihnak, Adam sualnak, Nu ngakthiang chungin Jesuh chuahnak, pumsa in thawhthannak le Jesuh voihnih ratnak te hna hi a tlangpi in an dirpi. A ruang cu Baibal cauk an hmuhning le an zumhning le a sullam an i lak ning ah dannak a um ruangah asi. Prostestant mainline Khrihfabu tam deuh, kanmah Baptist telhchih in kan zumhmi cu Baibal hi a biafang khengkheng (literally) siloin a “sullam in” (by meaning) asiloah “chim duhmi”(by significance) in kan dirpi deuh.\nGen. 2:7 ah Nunnak petu thaw kha a hnar chung ah a chuah hnaw i a nung timi le John 20:22 ah Bawi Jesuh nih zultu hna kha a thaw a chuah hnaw hna i thiangthlarau kha hmu ko uh” a ti hna bantuk in Pathian nih minung kha thawnnak le hngalhnak, ruahkhawhnak, tuaktan khawhnak, a pek hna caah Pathian thawnnak le lamhmuhsaknak in Baibal kha an tial tinak asi.\n2Peter 1:21 ah Peter nih a chimmi cu “zeicahtiah profet bia cu minung duhnak chung menmen in a chuakmi asi lo, sihmanhsehlaw Pathian sinin a ra mi bia kha mi nih an chim tikah Thiang Thlarau nih a fial hna caah asi”. Thiangthlarau nih Pathian bia theihternak, karhternak le chimh phuannak kha minung hna hmang in a tuah tinak asi. “Cathiang hi a dihlak in” timi hi kan chim hmasa bang in biafang pakhat cio in le dehmi ful stop le coma tiang kha vancung Pathian nih a cabuai cung ah cauk a kau i a thawh a chuahhnawh tinak asi lo.\nPaul nih a rak chim duhmi cu profet nawlbia hna le chimmi bia hna cu minung ruahnak sawhsawh in tialmi an si lo, a nungmi Pathian sinin a ra mi bia asi, khuaruahar Pathian riantuannak le Pathian thilti khawh nak asi a ti. 2 Kor.3:6 ah, “Tialmi Nawlbia nih thihnak a chuahpi i Thlarau nih nunnak a chuahpi” a ti. A sullam cu nunnak petu Pathian thlarau riantuannak tel lo ahcun Baibal cu a thi mi ca men asi ko hnga. Sihmanhsehlaw Baibal a nunter tu a um i cucu Pathian thlarau asi. Cu Pathian thlarau nihcun minung holh le bia hmang in aa phuang i cu aa phuannak cu Pathian bia kanti mi asi. Baibal cu khel pahnih: Pathian khel le minung khel a ngei. Baibal cu Pathian sinak le Minung sinak, Pathian phuannak tuanbia le minung phuannak tuanbia fonhmi ansi tinak asi. Cu bantuk in Baibal kan zumhnak nih Baibal nawl ngeihnak kha a hrawk lo. Baibal chung i biatak tu kha a kawl i Pathian nih minung siter a duhmi lungput le sining tu kha hmuh aa zuam. Heb. 4:12-13 ah “Pathian bia cu a nung i a thawng. Kaphnih har vainamnak in ahar deuh. Hlanglak in a cheu khawh, nunnak le thlarau an i tonnak tiang, hliahcang le thlek an i tonnak tiang a cheu khawh” ati. A sullam cu thawnnak cu thlarau ah khan asi i minung hmanmi cafang le bia ahkhan asi lo tinak asi.\nPaul nih Cathiang hi a dihlak in Pathian thawchuah hnawhmi asi ati tikah a chim duhmi sullam cu a chimhmi pa Timothy nunnak i Pathian bia nih rian a tuannak le Paul chan lio ah a chuakmi cawnpiaknak hman lo, Gnostic le Docetic cawnpiaknak te hna a remh kho tu Pathian bia asinak kha chim a duhmi asi. Timothy cu a nu lei kap in Judahmi asi i a pa lei kap in cun Greek miphun asi (Lamkaltu 16:1). A nu nih Pathian bia kha rawl khehin a rak kheh i a thangmi pa asi. Judah miphun nih an chim tonmi cu Judah ngakchia hna cu an an nu le nih an pom khawh hna can thawk in Pathian nawlbia kha an nu le hnuk he an ding ti cang. Judah ngakchia pakhat nih Pathian nawlbia philhnak chah in a mah le amah a min kha aa philh deuh lai an ti. Cu bantuk in Pathian bia nih Timothy nunnak kha a thlen i a hmette in a nun zia a remhtu zumhtlak Khrihfa mino pakhat ah a ser kho tu cu Pathian bia thawnnak hmual asi ti kha a chim tikah Paul nih “Pathian thawchuah hnawh” ti bia kha a hman tiah kan hmuh.\nPahnihnak cu Paul chan lio ah Gnostic le a dangdang cawnpiaknak hman lo chungin lam ding ah a hruai kho tu, cawnpiaknak hman lo a langhter kho tu cu Pathian bia asi ti kha “thawhchuah hnawh” timi bia nih a chim duhmi asi fon. Baibal lilah ah kan hmuhmi cu (1) biatak cawnpiaknak caah asiloah khamhnak ah a kan kalpi kho tu fimnak a kan pe tu asi. Khirhfa biaknak cu tialmi cauk ah a hram a sihmi siloin a nungmi Jesuh Khrih minung cung ah a hram a dirmi asi caah Baibal long nih nunnak biatak kong hi kan chim khawh; (2) palhnak cawnpiaknak alnak timi cu Baibal bia nih mi sualnak rumro kha a kawl tinak asi lo, nunnak biatak kong cu Pathian bia ah a um caah Pathian bia long nih mah le mah tlinlonak kha a hmuhter khawh tinak asi; (3) palhmi remhnak caah sullam cu cawnpiak hman lo zumhnak hman lo, ziaza hman lo tampi a chuah tikah Jesuh Khrih cawnpiaknak long nih a dikmi lam kha a hmuhsak khawh tinaka si; (4) ding tein nunnak ding timi cu mah pumpak ca long nunnak ah a kalpi tu siloin a dingmi Pathian caah le mi dang caah a kan nunter tu, thil dik thil hman lam ah a kan kalpi tu tinak asi.\nNa Pennak Tlung Cang Ko Seh!


Video= Uar An Um Kho Tak Tak Johnson Siangbawi Pa Fale Le Nih Pathian Hla Dawh Lai Hlabak An Sa – The Chinlung Post\nSeptember 18, 2020 admin Kawlram 0\nKan theih cio bangin laimi khrihfa ah a kan ser tu a kan can ter tu mirang mi hna johnson siangbawi nule pa cu a luan cia kum tampi ah khan kan lairam ah lut in laimi Pathian thawng tha hakha khua ah an rak au pi mah hlan ah cun kan ram ah hin biak nak tha lo lawng te a rak biami kan dak si hna hna a si nain a tu ah cun an rian tuan nak kha Pathian nih thlua a chuah hna i an rak aupi mi pathian bia cu hmul a nei i kan chin ram chung ah khrihfa ram tiah auh khawh nakding tluk in khrih fa kan karh cang.\nJohnson siangbawipa fale nih Lai hla an remh, an thiamning a mak!\nRuthi le a fanu nih “Hawi thar kawl na hawi hlun philh hlah, hawikom tha cu sui le ngun an si” timi an sak rih. an hla sak te zoh tik ah lai mi phun an tlaih chan i lung aleng in ngaih a chia ngai ngai a chim mi cu lairam cu kan ram tiah a tu tiang an nun nak ah an chim peng rih mi hi zoh tik ah uar an um kho tak tak , Pathian rian an raj tuan mi le thawnf tha an raj aupi mi cu a tu ah cun hmul a nei i a sung kho tak tak .\nKa hin Video link\nThawngpang dang relchap-US President Donald Trump hi Joe Biden nih a tei khawh mi asi. Aruang cu Joe Biden a dirkamh mi mirum mi tthawng le te an si hna. An chawva zong Trump a sunghnak dingah cun hman an timh cang hna. Asinain aliamcia sining bantuk asi ko ahcun phan tuk ding cu asi lo ti asi. Aliamcia kum 2016 thimnak ah khan Hillary Clinton a dirkamh mi pawl mi tthawng lawngte an si hna.Cun minthang pawl hna nih Campaign zong an tuahpiak i, a lam kip in an bawmhchanh.


Vice President Pu Henry Van Thio, Hakha Le Thantlang Um Khua Nu, Khuapa He Tonnak A Ngei – Chin 11 News\nVice President Pu Henry Van Thio, Hakha Le Thantlang Um Khua Nu, Khuapa He Tonnak A Ngei\nChin ramkulh thanchonak zohfelding caah Chin ram a rak phanmi Vice President cu Hakha le Thantlang khuanu, khuapa he tonnak a ngei. Cu dihin Hakha Collagesakliomi, Hakha Collage Convocation caah sak lio mi inn le Hakha ah Cyclone Shelter sak mi pawl zohfelnak a ngei tiah theih asi.\nThanthlang Diamond Jubilee Memorial Hall ah Vice President le khuanu, khuapa tonnak cu tuah asi i, ram sersiamnak he pehtlia in hmuh tong mi theipar kong, mipi teltumnak a biapi ningcang, Covid-19 runvennak kong he pehtlai in cozah le mipi hmunkhat ah i fonhnak a phichuak a ṭhat ning, kum18 a tling cangmi rammi poh nih cun thimfung thlak biapi ningcang le Chin ram ṭhanchonak caah cinthlak lei in tawlrelba pawl cin ding …tbk in forhfialnak bia a chim. Cu dih cun khuanu, khuapa leiin an herhmi chimrelnak tuah asi. Cu dih in cun Thantlang khua chung sersiam le remh a herhnak hmun pawl ah kal in a va zoh i ṭuanvo ngeitu pawl nih hmailei tuah ding mi kongkau pawl fianternak an tuah.\nCu dih in cun Vice President cu Hakha lei ah a kal i, Hakha University caah sak liomi Inn le lo pawl cu zohfelnak a ngei i ṭuanvo ngeitupawl nih thil sining le fianternak an tuah i cu he pehtlai in a herhmi pawl chimrelnak a ngei. Cu dih cun Multi Purpose Cyclone Shelter saknak hmun ah a kal i ṭuavo ngeitu pawl nih thil sining pawl fianternak an tuah.\nCun Hakha BEHS.1 ah sianginn thar sak lio mi he pehtlaiin zohfelnak a ngei. Hakha khua nu, khua pa he tonnak cu Tai Chawn Hall ah tuah asi. Cu tonnak ah cun khuaram ṭhanchonakhe pehtlai in siseh, lam le sual sersiamnak kong, 2020 kum thimfung thlak ding forhfialnak, Covid-19 zawtnak runvennak kong le bawmhchanhnak kong, a dangdang thil sining he pehtlai in chimrelnak le fianternak tuah asi tiah theih asi. Cu tonnak vialte a dih hnu ah Chin ramkulh cozah chungtel pawl le a dang ṭuavo ngeitu pawl he tonnak a ngei tiah theih asi.\nNote: Hmanthlak: Myanmar President Office, Taungzalat Time Media\nRef: Chin Cable Network Channel


Dallas Khuasa Chin Mi Cu Ralrin Taktak Kan Herh Cang, Emergency Level Kan Phan – Chin 11 News\nDallas Khuasa Chin Mi Cu Ralrin Taktak Kan Herh Cang, Emergency Level Kan Phan\nPosted By: Chin News May 7, 2020\nEmergency level kan phan : Dallas/Lewisville um iralrin deuh kan hau\nTuhrawng hi DFW area Covid-19 in a zawmi Laimi tam deuh ngai asi. Sherman khua um Tyson ah mah zawtnak nih biatak tein a tlunh cuahmah lio hna tiin theih asi. Sherman khua um Laimi atlawmbik minung (3) cungah mah zawtnak an hmuh hna. Cun inn ah amah tein a erhmi le zawtnak chekding in timtuahnak a ngeimi zong an tlawm lo tiin theih asi.\nDallas um Tyson riantuan Laimi chung zongah atlawmbik minung (2) hi mah zawtnak phun pawl cu an pum cungah a lang. An mah zong an ichek ve hnik. An si tak maw/lo ti cu fehter khawh asi lo nain mah zawtnak phun in an zaw caah le Tyson tuanmi an si caah mah Covid-19 zawtnak nih tlunh ve dawh ngai an si.\nTheihmi hmanh mah zat an si cang caah iralrin deuh ngai kan hau. Abikin Tyson riantuanmi hna cu inn ah ierh siloah midang lenkai rih lo dingin a tha. A ruang cu Covid-19 zawtnak nih biatak tein Tyson riantuannak ah a tlunh cuahmah lio hna asi caah asi.\nAtulio DFW dirhmun hi emergency dirhmun ah kan phan tiin ka hmuh.\nSource: Lewisville Chin Thawngpang Buk


Pacquiao nih 'President Kaa Cuh Lai Ka Ti Lo' a Ti | THE CHIN EXPRESS\nPacquiao nih ‘President Kaa Cuh Lai Ka Ti Lo’ a Ti\nPacquiao, President aa cuh lai … timi cu thawngpang diklo asi. Pacquiao nih amah hmurka tein fianternak a tuah cang.\nBoxing thongh minthang Manny Pacquiao cu 2022 ah Philippines President aa cuh lai, tiin Pacquiao a rianṭuan hawi hlun Bob Arum nih lih a chim caah UK hrambunh media The Sun le media dang tampi nih “Pacquiao President aa cuh lai …” tiin an ṭial.\nPhilippines media nganbik a simi ABS-CBN nih Pacquiao cu interview a tuah colh.\nPacquiao nih, “Bob Arum sinah president kaa cuh lai ti hrimhrim ka chim bal lo,” tiah a chim.\nBob Arum nih cun, “Pacquiao he Zoom telephone in kan i chawn. Bob, 2022 ah president kaa cuh lai. Teinak ka hmuh i president rian tlaihnak bia ka chim tikah na ra ve lai khah aa ka ti,” tiah WBC President Sulaiman sinah a chim.\nPacquiao nih, “Bob Arum he Zoom in kan i chawn tak ko, nain ramkhel kong hrim kaa khat hmanh kan ceih lo. WBO ah a sung bal lomi welterweight champion pa Terence Crawford he i phomh kong lawng kan ceih,” tiah a chim.\n“Terence Crawford he i phomh cu ka duh ko, puai nuam ngai asi lai.\n“Sinain, Covid-19 kakuaisii an ser khawh tik lawngah kaa phomh lai. Mipi caah a him cang maw cun keimah ca zongah a him cang maw timi cungah muṭi,” tiah a chim.\nPacquiao nih Thurman a phomh lio\nPacquiao cu ni kum July thla ah WBA welterweight Keith Thurman he an i phomhnak in atutiang aa phomh bal rih lo.\nPacquiao cu kum 41 zong asi cang i hawikhan te ahcun boxing thongh a ngol cang awk si nain ngol aa tim ruam lo hita.\nABS-CBN ah English in rel khawh asi.


Aho nih dah Hakha ah ralrin an kan pek? – The Cherry Par\nAho nih dah Hakha ah ralrin an kan pek?\nSeptember 28, 2021 September 28, 2021 Cherry News\nAho nih dah Hakha ah ralrin an kan pek?(uico ralhrang, public relation team)\nHakha khuapi ummi nih inn le lo zaamtak lo ding le uico ralhrang nih kan khua le kan ram ah an duhpoh in an um lo nak ding ah thazaang pek le lungthin cheuh le bawmhchanh cu aho pumpak ciopoh nih tuah kan i timh ding a herh tuk.\nThawngthanhnak; Upatmi riantuan hawi hna, Hakha Township IDPs Management Committee min in nan kut kan in tlaih hna. Tulio kan ton cuahmah harnak ruangah Hakha peng khuakip ah siseh Hakha khuachung Khrihfabu kip le sang chung ah siseh aa dormi le fuhpanhtu ralhrial le ralzaam kan unau vialte caah Hakha khuapi timhcia te kan si cang tiah mah le Khrihfabu ah thawng nan kan thanh piak cio nak lai upatnak he zangfak kan in nawl hna.\n1. IDPs Camp 1 cu Chin Christian University, Cawbuk ah hun a si cang. 2. September 27, 2021 (Nikhat ni), Zing sml 10:00 ah IDPs Camp 1 ah i dor khawh a si cang. 3. IDPs Camp 1 ah tlunkalnak le fuhpanhnak cu mah he naihniam mi Khrihfabu le sang upa sinah bawmh hal in tawlrel a si lai.\n4. Covid-19 zawtnak kongah test ta a duh mi nih Community Care Center & Test Center (No. 3. BEHS) ah rak i test ta khawh a si. 5. Covid-19 positive a si mi ralhrial le ralzaam hna cu IDPs Committee nih tha tein zohkhenh le tirawl lei tuanvo lakpiak an si lai. Contact Persons: 1. Rev. Dr Thawng Hlei Thang- 09740813098, 2. Pastor Sui Mang- 09423661278. Upatnak he, Ni Cung Thang, Implementation Director\nHakha Khuachung Kahdohnak Kongah Mipi Sin Theihternak! 2021 February 1 in ralhrang ralkap nih hriamnam bochan in kan ram ah mipi sin in uknak nawl chuh an kan timh caah dinnak a tanhmi hna nih nihin tiang dohthlennak tuah cuahmah a si. Minung tampi nih ralhrang kut in tukthah, tlaih, hrem le harnak tampi an tong.\nCu bantuk ralhrang hna nih kan ram, kan khua le kan inn chungah sualnak an tuah cuahmah ko cu kan duh hrimhrim lo. Cucaah kan tei hlan tiang a lamkip in kan doh lai.\n2021 September 7 zan thok in ngol loin ralhrang nih Hakha khua chungah meithal le bomb an puah i mipi chungin hliamhma an pumi minung tampi an um pinah inn a rawkmi le a kangmi tiang in a hung um. Cu bantuk in mipi umnak khua chungah duh paoh in meithal le bomb puah cu a phung zong a si lo i kan duh hrimhrim lo. Cu bantuk thil tha lo an tuahnak a ruangcu;\n1. Mipi zawn a ruat lomi ralhrang misual an si caah a si ko. 2. Mipi nih kan tih hna sehlaw, a kan dohtu pawl zong kham hna seh, thlauh hna sehlaw mipi lakah thinlung theucheunak chuak seh, ti an duh.\n3. Dinnak tanh in dohthlennak a tuahmi paoh khua chungah um ngam hna hlah sehlaw, duh paoh in tuah khawhmi lawng taang hna seh, ti an duh. 4. Cuti cun khua chungah an hram fekter i ralhrang uknak thawnter an i timh.\nRalhrang nihcun mipi cu an ral kham ah an hman zungzal. Mipi lakah an um. Mipi lakah an i duup. Mipi thi an dawp. Asinain, mipi lakah meithal le bomb duh paoh in an puah i sualnak a phunphun an tuah. Lih le Hrokhrawl in mithmai an kawl. Nihin Hakha zongah, hrokhrawl in mipi sinah an chimmi cu;\n1. Khua chungah an kan kap paoh ahcun mipi nan tuar ko lai. Cucaah khua chungah kan kap hna hlah seh. 2. Cun khuapi le sakhan lak tiang an i timh rih tung lo ahcun ralfir cun khua chungah kah rih lo ah a tha. Cu locun mipi lam nan tem, tiah an ti.\nCu bantuk bia hna cu mipi hlennak an si. Ral cu an umnak ah kah an hau. Cun khuapi le sakhan lak timi cu lam khat lawng a um lo. Hriamnam in a thawng deuhmi ral teinak zong lam khat lawng a um lo. Cucaah lam a phunphun in kan doh hna.\nCDF cu mipi covo, nunnak le ngeihchiah a kilvengtu a si bantuk in mipi caah tih a nungmi kahdohnak cu hrial khawh chung kan hrial. Hmailei zongah hrial khawh kan i zuam lai. Hakha khua chungah kahdohnak zong hrial khawh chung kan hrial ko lai. Mipi caah tihnung in cawlcangh ding a herh ahcun theihter le ralrin peknak zong a um te ko lai.\nAsinain, caan karlak ah ralhrang lei in a rami kuan, bomb le sual thatlonak kong ahcun tuanvo kan la kho lo. Cucaah mipi ralring tein um uh. Ralhrang le an lei tang pawl zong i ralring u. Mipi caah hnahnawhnak le harnak tuah hlah u.\n← Nihin Thantlang Khua Kahdohnak Thawngpang Update!\nCDF timi min chalh in kan thawh vekvek Ko ahcun! →


Bawipa min thangṭhat si ko seh- Chin Glory Evangelical Church Mission rianṭuannak in Zumtu Thar Minung 4 Pathian nih a kan peek – Chin World News Evening\nBawipa min thangṭhat si ko seh- Chin Glory Evangelical Church Mission rianṭuannak in Zumtu Thar Minung 4 Pathian nih a kan peek\nDecember 10, 2020 Salai Van Chin News\nAtu lio kan vawleipi cu COVID-19 pulrai zawtnak ruangah thawngpang a chia tam tuk lioah atu bantukin thawngpang ṭha taktak von theih cu lung a nuam kho taktak. A sunglawi tuk hringhran. Pathian sunparnak caah si hram ko seh!\nChin Glory Evangelical Church nih mission rian an ṭuannak thla 4 faite lawng a si rih ko nain Pathian lam hruainak thawngin atu ah zumtu thar minung 4 Pathian nih a kan peek. A sunglawi tuk hringhran. Pathian min thangṭhat si ko seh!\nHi kongah CGEC nih an taarmi cu, “Bawipa min thangṭhat si ko seh. CGEC Khrihfabu nih mission rian kan tuannak thla 4 faite lawng a si rih nain cu chungah cun Bawipa nih zumtu thar minung 4 a kan pek manh cang.\n“Bawipa Pathian cungah kan i lawm tuk. Nan thlacammi le nan chaw pekmi a lak a si hrimhrim lo. Bawipa nih man ngei ah a canter ko. Hi pinlei zongah lungdong lo tein tang tualmal ko hna usih,”tiah an taar. Chirhchan: CGEC\nThawngpang dang rak rel chih:Nawl Tidil Dil An Timhmi ah Ka Hmuhning, 1991/92 ah Mandalay ramṭhen, Thase khua pawng ah Samung Tidil kan rak dil. 1994/95 ah Pegu Ramṭhen, Phawnggyi khua pawng ah Ngamuyeih Tidil dilnak caah an ṭhialtermi hna an umnak khua ah kan rak kal. Tidil nih a chilh dingmi hmunhma chung i lo thlawh le thing hlam in a paw aa cawmmi le PiPu chan in khua a rak sa cangmi vialte khua li nga cu hraamhraam lo in an rak ṭhialter dih hna.\nAn umnak ah tiah khua dang ah innhmun fa tete (pe 40-60)an rak pek hna i cuka ahcun an rak ṭhial dih hna. Inn zong an sak piak hna lo. Tangka an liamh hna le liamh hna lo tu cu ka hngal lo. An laihri tennak khualeram le hmunlehma ahcun inn lo ṭhaṭha, a cheu cu an inn tung lawng hmenh hi tlortung Papi kuhkhim lawngte in sakmi an rak si i man sunglawi taktak an si. Asinain an i ṭhialpi kho hna lo i cuti cun zaang raam taktak in an rak kal tak dih ko hna. Cu cu hmuh tik ah ngaihchiat lo awk le zaangfah lo awk an ṭha hrimhrim lo.\nCun, PilePu nih roh takmi khualeram te le inn le lo te zeitik hmenh i hmuh ṭhan khawh ti lo le a zoh te hmenh va zoh khawh si ti lo, zunglezal lo thlawh le thing hlam i a paw aa cawmmi hna lo thlawh awk le thing hlam awk ngeih ti lo cu kutleke khiah dih ko a lo i zei tuah awk hngalh ti lo in ṭaam le hal bu le awlokchong le vansensang au bu in khua an sa. An fale rual hrimhrim an vaivuan dih, ngaknu tlangval an rawk dih, an i ṭhenṭhek dih. Zoh ah ngaih an chia tuk hringhren ee. Sihmenhsehlaw cu lio chan cu a tu Acozah le mipi nih, “Aanaasin” (Authoritarian) tiah an timi hna le an duh hna lo i an dohmi hna Ralkap Acozah chan kha a rak si.\nA tu ah cu ‘Aanaasin’ Acozah cu kan duh lo ee; tiah a dohmi le mipi aiawh ding i kaitermi hna Acozah nih Halkha ah Nawl Tidil dil an timhmi kong he pehtlai in chim ka duhmi cu, hi tidil an dil lai i ram aa dawh le a va ṭhancho ding a si ko ahcun khattelei kap in cun a va ṭha sawk ko hnga ee. Cun, Lei le ram ngeitu zong Acozah nih an liamh hna a si ahcun a va i rel sawk ko hnga. Sihmenhsehlaw an liamhmi hna cun kum zeizet dah an paw an i cawm khawh hnga, a tambik ah kum 5 hei ti ko usih.\nCu pinlei cu pawcawmnak an ngei ti hna lai lo. Vawlei a hmunh chung pawcawmnak vawlei a ngei tengtung komi hna cu kum thum li hnu cun an vaivuan dih ko cang hnga. Cu caah cun, Tidil kan tuah seh; an ti a si ahcun Lo ngeitu hna kha mah Tidil lila ah khan rian an ser piak hna i zungzal pawcawmnak tiang lam an sial piak hna awk a si. Lo ngeitu an pawcawmnak kha lam an kawl piak hna awk a si.\nCuti si lo i Acozah kan si, Power kan ngei aipat tiin thazaang hman riangmang i ‘Byforce’ rumro lo i dawi le ṭhialter ti bantuk hi cu Democracy Acozah nih cun a tuah awk cu a si hnga dik maw. Zeicaah kan ti a si ahcun hi bantuk mi zawn ruat lo le khawngtawn i mi a ṭhawlmi le mi ram le mi inn le lo a chutmi hi cu kawlte i ‘Aanaasin’ an timi hna ‘Authoritarian’ pawl nih hriamnam ah an hman tawnmi a si cu mu.\nCun, Nawl tiva kam le a pawngkam vawlei vialte khi a fekmi vawlei an si lo i ti an dil a si ahcun a ti dih lai, a mawt dih lai i Ngauthutlang leikap vawlei vialte zong khi a tolh dih lai, a ciim dih lai i an dil tlawmpal ah tidil chung ah nawng a khat dih lai i a rawk dih khomi a si. Sau a nguh kho lai lo.\nCu lawng si loin Artlangzau hrawng i nizan tihni te i an sakmi le an sak duahmah rih laimi Hakha University sianghleirun le rian ṭuantu hna le sianginn a kaimi hna umnak inn vialte khi tah a him lai maw? An rawk dih lai lo maw? Ti nih a chilh dih lai lo maw? ti zong khi ruah chih lo awk a ṭha lomi a si.\nCu caah, Nawi Tidil dil an timhmi hi cu an ngol ah a ṭha deuh lai; tiah keimah pumpak ka hmuhning ka hun langhter ve. Kaa lawm. Nguntual Thawng\nTutan Hakha thil cangmi tuksum taktak a si ṭih a nung kho taktak\nTrump caah ruahchannak um ti lo US Supreme Court ah a sung ṭhan hoi ai


A Tlangval Pa Bak Naam In A Sawh Hnu Ah Thideng In A Ttah Tthan – ZINGHMUH NEWS\nA Tlangval Pa Bak Naam In A Sawh Hnu Ah Thideng In A Ttah Tthan\nKan lai phungthluk ah thi hnu ek ceh timi kan neihmi le kawl phung thluk in hngakchia tlaak hnu ah hlei donh an timi khi a caan ah cun uar um ngai i a dik zong a dik nak caan tampi ve. Zei ruangah tiah cheukhat minung cu thi hnu edk ceh kan hmang tawn i hngakchia tlaan hnu hlei donh zong cu kan rak hmang tak tak.\nMexico ram Hotel La Cascada timi hotel hmai ah tlangvaal pa pakhat cu a paw bak ah naam in sawh a tong i mah naam cu aa tlaih buin a hraam lengmang ko. Mah lio ah cun nungak pakhat a rak ra i “zaang fah nak tein thi hraam rih hlah mu, ka palh tuk rak ka ngai thiam ko, na thih ding hrim hi kan siang rih lo” tiin mah tlangval pa cu a ttah pah buin bia a ruah chih.\nThil sining dik tak a thei ve lomi hna nih cun mah nungak nu cu an zaang faak ngai nain thil can lio a hmu tu pa nih a chim ning ah cun mah tlangval pa hi midang si loin a nungak nu bak nih hin a paw ah naam in a sawhmi si tiah a chim, a tu bantuk in naam sawh a tong tu tlangvaal pa hi a min ah Erick Omar tiah auhmi a si i a nungak nu hi Sonia Amayran Nunez Ahuilar tiah auhmi si.\nA tlangvaal pa hi thi seh ti a duh ruangah a ma bak in naam in a sawhmi si ko nain kapkhat lei ah cun zei tluk in dah a duh timi kong zong a ka in a chim thluahmah hoi, cun thih ding kan siang rih lo tiin a kuh pah buin a ttap thluah mah. Sonia hi kum 22 a si i a tlangval pa Erick nih hin a bengh hmasa ruangah naam in a sawh sualnak hi si.\n“Ka tlangvaal pa nih hin a ka bengh hmasa i thah a ka timh ruangah kei zong nih kei mah le kei mah kaa veng ka tinak ah ka sawh sualnak hi si” tiah Sonia timi nungak nu nih cun a zoh tu hna mipi sin ah a chim.


Tleihrem a tong mi:Chuncung kan farnu kong cu’A dai khobak lo a linsa chin lamang ko. – Lai Lungrawn Post\nTleihrem a tong mi:Chuncung kan farnu kong cu’A dai khobak lo a linsa chin lamang ko.\nDecember 15, 2020 December 15, 2020 admin Myanmar News\nCommunity Care for Emergency Response and Rehabilitation (CCERR) hruainak in 2020 December 6 i Chuncung khua ah “Tlaihhrem nunphung kan duh lo” tiin lam an zawhnak le tlang an aunak kong ah Cozah lei in nawl a petu Social Minister Pu Pau Lun Min Thang le CCERR lei in Lutlai Pi Biak Mawi Sung hna cu Chuncung Khuanu Khuapa le mino hna nih tazacuai an timh hna tiah thawng kan theih.\nMinister Pu Pau Lun Min Thang tazacuai an timh mi kong he pehtlai in Chuncung Mino Chairman Salai Tluang Thang nih, “Pu Pau Lun Min Thang taza cuai kan timhnak a ruang bik cu, COVID-19 phungbuar in khuadang ah lamzawhnak nawl a pek hna. Zung caan a si lomi 2020 December 5 ni ah a thlithup in Cozah theihpinak um loin ca a chuahpiak hna. Cun, puai tuahnak nawl hal ningcang zul loin le a dotdot hnatlaknak tel loin amah nawlngeihnak ningcang lo hmang in nawl a pek hna, bu (Organization) tanhnak le thleidannak he a thlithup in rian a tuan. Hnatlak pinak ca a chuahmi copy cu theihter a herh mi Palek zung, Penguk Zung le khuabawi sin ah zeihmanh theihternak a tuah lo, a pek hna lo ca ah atu bantuk in tazacuai kan timh mi hi a si,” tiah The Hakha Post ah a chim.\nCCERR hruainak in Latsi Nu Women Agency nih 2020 December 6 ahkhan Chuncung khua ah minung 30 tluk nih, tlaihhrem nunphung kan duh lo, nu hna cathanh kan pom dih, nu hna nih remdaihnak kan duh timi tlangtar in tlangaunak le lamzawhnak an rak ngei.\nPi Biak Mawi Sung tazacuai an timh mi kong he pehtlai in, “COVID-19 zawtnak lio ah phungbuar in Chuncung ah lam an zawh, khuabawi hnatlak pinak ca um loin lam zawh in tlangaunak an tuah, puai tuahnak nawl ningcang hal loin lamzawh tlangaunak an tuah, zung kai lo ni zarhter ni ah a thlithup in hnatlak pinak an sok i ca an laak. Cun, Chuncung nih tlaihhrem nunphung kan ngei lo nain “Tlaihhrem nunphung kan duh lo” tiah an kan au hnawh, an kan serhsat, vawlei pi theih in kan thang an kan chiatter ca ah atu bantuk in tazacuai kan timh venak hi a si,” tiah a cunglei minung nih The Hakha Post ah a chimchap.\nTrump:A caan tang mi cu’Federal nih thihdan an pek thluamah cang a poi ko.


Thawngpang thatha taktak:President Trump nih thil ropui taktak’Chin mi caah tuah ai tim cang. – Onlinenungak\nThawngpang thatha taktak:President Trump nih thil ropui taktak’Chin mi caah tuah ai tim cang.\nTu chun khan president Donald Trump nih 2021 cozah kum chung i USA nih ralzam a lak ding zat min a thut cang.Vawleipi huap in ralzam 15000 lawng lal ding a si.\nMah hi lak ding a timi chung ah phun li in a tthen i cu chung ah Malaysia, Thailand le India lei ummi lak nakding a lam a um lo tluk a si.\nTrump nih President a peh si ahcun a ttuan chung ah Ralzam a tlawm khawh chung tlawm lak hi a hmuitinh a si. Cucaah Chin ralzam he pehtlai in khuakhannak dangdang ngeih le Chinram cozah zong a cawlcangh deuh a herh te lai.


Cei Bak Seh : Mifir Pa Min Aung Hlaing Le A Hnuzul Pawl Chunmang A Tlau Cang – Onlinenungak\nCei Bak Seh : Mifir Pa Min Aung Hlaing Le A Hnuzul Pawl Chunmang A Tlau Cang\nUS le World Bank nih Ralkap Cozah phaisa an phih piak.Myanmar Election tuah t’hannak ding kongah Asean ram cheukhat nih an hnatla(Tulio Myanmar ram Politics kong zohtha’nnak) Ralkap hruaimi State Administration Council (SAC) cu tuchunni tiang Mipi duhlo langhter nakin Myanmar ram pumpuluk ah buainak a chuak cang. Amahbelte tulio cu NLD le Kawl Party cheukhat pawl nih an tuahmi General Strike Committee(GSC)le Taingyinta fonhkomh General Strike Committee Of Nationalities timi (GSCN) ti’in Phuhnih ah an i then i, GSC nih hin 2008 Phunghrampi dirkamh in Democracy Federal sersiam le Daw Suukyi le U WinMyint chuahter ding an i timh i, GSCN nih cun, 2008 Phunghrampi hrawh i, Federal Democracy tu sersiam i, tulio Politics kongi thongtlami vialte chuah dih dingin an aupi ve.US President Joe Biden nih 10/2/21 ah khan Myanmar Cozahpi nih an rak chiahmi Federal Reserves Bank Of New York i US $.1 billion cu hrenpiak dingin executive Order a rak signed cang.\nMyanmar ram nih Foreign Exchange Reserves paisa a ngeihmi hi US $ 5.7 billions asi i, a tam bik cu Singapore i DBS Bank, UOB Bank le OCBC Bank pawl ah a chiah hna ti’ah World Bank/ IMF nih an theih i, hi hna zong hi khar piak an i tim cuahmah lio asi ti’ah theih asi. 22/2/21 ah khan World Bank President Mr.Jim Young Kim nih Myanmar Paisa chiahmi le bawmhnak ding hna thlaknak vialte a phih piak dih cang ti’ah Ralkap Finance Minister U. Win Shein sinah thawng an thanh dih cang. Cu ca’ah Ralkap Cozah hi Sau a nguh hrim hrim lai lo kumkhat hmanh Cozah an kalpi khawh zumh a um lo. UN Secy- Gen nih cun, Myanmar ram ah Mipi Cozah Democracy a chuak tha’n hlan lo Ralkap Cozah hi a phunkipin kan hrek hna lai ti’ah Nizaan khan a chim tha’n.Ni.25/2/21 khan tulio ASEAN ram hruaitu lami Indonesia Foreign Minister Ms.Mar Sudi cu leh -lang in Kawlram rak tlawng aa timh na’in News a leakout ca’ah a thulh tha’n i, Ralkap Foreign Minister U Wanah MaungLwin tu kha 24/2/21 ah Bangkok,Thailand ah kalin i tonnak an nei ti’ah AFP News nih a chim. Ms. Ma Sudi nih U. Wanah sinah Myanmar Election thar an tuah tha’n dingmi cu ASEAN meeting ah kan ceih tha’n lai i, a tu ah cun Ramchung ah remdaih ter le Suukyi tiamin Politics thongtlami pawl chuah dih dingin a nawl.\nThailand Foreign Minister he zong an i hmu i, Myanmar ram chung Politics buainak ah Thailand cu i hrawlh kan i tim loh i, Mipi cu kahlo/ harnak pe lo dingin le Election tuah piak cawlh dingin an hal ti’ah AFP nih a chim. A chim ningah Myanmar Election thar tuah zok zok i Mipi sinah Democracy pek tha’n dingin a duhmi ASEAN ram hna cu Thailand, Cambodia, Vietnam, La’os le Indonesia pinah China zong asi ti’ah AFP News nih a tial chih.U.Thein Shoe hruaimi UEC thar nih cun thim nak Myanmar ramah tuahthannak kongah ram chung Political Parties 53 sinah 26/2/2021 ah Meeting nei dingin Nyphidaw ah a auh hna. Ramchung Party lian PPP, KNDP, KSPP, ANP le ZCN( Zomi) telhin Party tam u nih tel dingin an hna a thla cang. NLD le SNLD le Party cheukhat nih kan i tel lai lo an ti. ZCN zong ka i let tha’n ti cu an chim..zei dek an lawh te lai!ZCN hruaitu nih cun, Ralkap Cozah maw, NLD Cozah maw, a ho nih an tuahmi Election kong ah kan Party le kan Mipi( Zomi) kong asi ca’ah kan nih cu kan i tel ko lai ati. CNLD nih cun an pom loh. A-CNP nih cun zeihmanh thawng thanhnak an nei rih loh.\nANP le KSPP nih cun, NLD an i tel lo zong ah kan nih cu Taingyinta Party kan si i, kan ram le Mipi ca’ah Federal Union/Democracy duhmi kan si ca’ah kan i tel ko lai. Kan i tel lo zongah Ralkap Cozah nih Election an tuah tho tho ding asi ko. Kan ram le kan miphun a duhdawt tu poh nih cun an kan Votes thiam thiam ko lai. a kan duh lo tunih cun, NLD maw, USDP maw an Vote ve thiam thiam ko lai..Cuca’ah kan nih cu 2021 an tuah dingmi Election ah Taingyinta sinakin kan i tel lai ti’ah KSPP VP nih a chim.2010 thimnak ah NLD nih 2008 Phunghrampi tangah Election kan tel kho loh an rak ti na’in Ralkap Than Shwe Cozah nih a rak tuah tho tho. Cun, 2012 Bye- election ah NLD cu an i tel i teinak zong an rak hmuh na’in a hnu ah Taing -Yinta pawl kha a pheu tha’n hna. 2015 zongah U. Thein Sein UEC nih”Free & Fair”te’in thimnak a rak tuah i NLD nih teinak an hmuh i, U. Thein Sein le General MinAungHliang nih Nawlneih nak tha te’in an rak pek ko hna.Cuca’ah, tu bantuk asi ah cun, Sr General Min Aung Hliang hruaimi SAC Cozah nih hin Kum khat pin Myanmar rampi hi a hruai khawh an zum cio loh. Tuhnu kumkhat ah cun Mipi sinah Democracy Nawlneihnak a pek tha’n zumh cio asi ko. ( Za rih seh- kan peh tha’n te lai.) Credit: MC Biklian\nBawipa Nih A Ca Thiang Cu A Humhim : Rialti Biakinn Kanghah Baibal A Kaanglo\nHakha Rungtlang LIB-266 ralkap sergeant pakhat hriamnam he PDF-Tamu sin ah aa dor\nCNA ralkap Salai Hming Than Sang nih ram le miphun ca ah a nunnak a pek\nZualko : Tlangzar ah CNA Ralkap Pakhat a Nunnak a Liam, a Ruak an Fim Cang\nPhungluutlo thingphur motor Kawlin PDF nih mei in khangh


CNF CHINLAND CLUB MEMBERS SIN AH LUNGLAWMHNAK BIA BY DR LIAN HMUNG SAKHONG – The Chinlung Post\nAugust 26, 2020 admin Local News 0\nChin National Front (CNF) Chinland Club Members sin ah Lunglawmhnak Bia:Nai ah Biscope (Movie) pakhat ka zoh. “Troy” ti mi kha asi. Adonghnak ah, tuanbia chimpa (Narrator) nih achim mi te nih ka lung aka suk hai ngai. Achim mi cu: Hector le Achilles te hna, mithang le paralttha hna chan ah achuak mi, tlangval zaaran nih: “Hector le Achilles te hna chan ah kan rak chuah, kan rak isem ve cu Kan van attha tuk”, an ti len te lai.\nCun hmailei chan tampi hnu zong ah thlangval patthawng pattha achuak mi hna nih, “Hector le Achilles te pawl chank an rak chuah, kan rak isem ve lo cu apawi tuk! Kha chan ah khan rak isem ning law, kan min te tal tuahbia ah atang hnga”, ti in an hram lente lai, ati. Nihin Chin mino tampi nih, CNF chan ah kan rak chuah, kan rak isem ve mi hi, kan van attha tuk! CNF member asi mi cu kan van attha chinchin.\nCNF chung taktak aa tel kho lo nain, CNF abwam mi vial te zong an van attha. Nan techin, nan fapar nih: Ka pu le Ka pi cu CNF chan ah an rak chuak; Ka pu cu, Ka pi cu CNF member arak si; Ka pu nih fawh, Ka pi nih fawh CNF cu arak dir pi hna i, arak bawmh len hna cu, tiah tuanbia ah an chim len te lai. Cu caah CNF chan ah achuak mi Chin nusal pasal vial te, kan van attha, mi vanttha kan si, ti hi philh hlah usih.\nZei ruang ah? Zei ruang ah dah mivanttha kan si kan ni ti khawh? Aruang a um, Mi tling asi ve ko mi; Nusal ttha le pasal ttha aa ti ve mi poh poh nih cun RAM le MIPHUN caah rian ttuan, thazaang chuah, aherh ah cun NUNNAK thap hmanh an ngamh dih. Asinain, chanchia ah achuak mi, mi vanchia hna caah, ram le miphun ca rianttuan an duh len, thazaang chuah an duh len, nunnak thap hmanh an ngamh len ko nain attuannak hmunhma arak um lo.\nThazaang chuah thiam asi lo. Nunnak vathapnak can le hmunhma zong a um tawn lo. Ram le miphun ca rian ttuan ti mi cu, acaan te aum, ahmun te aum. Cu ban tuk hmunhma le ani khua, achan achuah lo ah cun: ttuan cu an ttuan len ko lai. Thazaang zong an chuah lente ko lai. Asinain, tuanbia ah atang hnga mi “Dothlannak” cu asi lai lo. CNF cu dothlennak a tuah mi kan si.\nChin miphun kan tuanbia kan zoh tik ah kan miphun le kan ram dirhmun aa tlen ter mi, miphun le ram caah ramrian ttuannak le dothlennak hi an rak um len ko.Kum 1872 lio ah Mirang nih kan ram “Khua thlang” (Mizoram) arak lak lio ah kan pupa hna nih kan ram cu an huunven i, Mirang cu an rak doh hna. 1892-96 lio ah Mirang cu avoi (2) nak an hung kai tthan i, kan pupa nih an doh rih hna. Mirang nih kan ram alak hnu zong ah, Mirang kut tang ah sal can kan duh lo an ti i, Kan Pupa hna nih Mirang cu 1917-19 ah an rak doh tthan rih hna. Cucu “Lai Ral” kan ti mi “Anglo-Chin War” (1917-1919) kha arak si.\nCu lio ah cun, Kan Pupa hna lak ah Paralttha, minthang tampi an rak chuak. Pu Cawn Bik, Pu Khai Kam, Pu Lal Luai ti ban tuk in Mirang kai lio ah arak doh tu minthang Paralttha hna le, “Lai Ral” lio ah Paralttha Minthang hna lak ah: Pu Van Mang, Pu Mang Hnin, Pu Chia Khar le Pi Tial Nawn le adang an min kan chim cawk lo mi Chin pasalttha le nusalttha tampi kan Chin miphun tuanbai ah an rak chuak.\nMirang an ttian hnu in; Chin, Kachin, Shan miphun hna nih adang tein independence lak loin, Kawl he fonh in independence cu kan lak tti lai, Ramkawmh (Union) pakhat kan ser tti lai, tiah Kanpu pa acheuh khat nih “Panglong Agreement” min an rak thut. Cu lio ah min athu tu cu: Pu Thawng Za Khup, Pu Hlur Hmung le Pu Kio Mang an si. Asi nain, Kawl pawl nih “Pinglong Agreement” ah an min an thut cia mi cu an zul duh lo.\nCu caah, kan ram “Phunghram” (Constitution) kan remh lai, tiah Shanram ah a um mi Tawnggyi khua ah khuakhan-lairelnak an rak ngei. Cu lio ah, kan Chin miphun ai-awh in arak kai mi cu Capt. Mang Cung Nung arak si. Amah biachim an thiah ni ah arak zaw, arak dam lo i, amah ai awh in Pu Cin Siang Thang nih abia chim mi cu, ca in arak rel piak. Cun, 1962 January le February lio ah Rangoon khua ah an tuah mi, Federal Seminar zong ah kan Chinmi lak ah aa rak itel kho ve cu Capt. Mang Cung Nung arak si.\nAsi nain, an meeting adih hlan ah, General Ne Win le Kawl Ralkap pawl nih; Chin, Kachin, Karen, Karenni, Mon, Rakhine le Shan miphun viate Kawl miphun he nawlngeihnak aa khat tein pek cu an duh lo caah, Acozah nawlngeihnak vial te cu hramhram in ark cuh hna. Cucu 1962 military coup an rak tuah mi kha asi. General Ne Win nih hriamnam bochan in Ramnawlngeihnak mipi sin in arak chuh ruang long si loin, 1961 lio ah U Nu nih Buddhabata Rambiaknak ah arak ser mi zong kha, Chinmi tam deuh kan lung arak tlin lo caah, Pu Hrang Nawl le Col. Sawn Kho Pau te pawl hruainak thawng in, Chinmi nih hriam le naam kan rak ilak i, Kawlpa Ne Win nih ahruai mi Acozah cu kan rak doh.\nCu caah, nihin ni tiang Pu Hrang Nawl cu ‘Mi Roling Hrang Nawl’ tiah chanthar mino hna zong nih kan philh kho lo. Chinram le Chinmi kan hmunh chung poh cu Pu Hrang Nawl min cu, kan miphun tuanbia ah atlau kho ti lai lo.General Ne Win nih ahruai mi ‘Ralkap Acozah’ (Revolution Council) chan lio ah Pu Lian Uk, Pu Thio Cin, Pu Hniar Kio, Pu Sang Awr, Dr. Ngin Thawng le Chin pasalttha le nusalttha (50) reng lo nih, kan ram hruainak ‘Phunghram’ (Constitution) cu Federal uknak phungning in ttial siseh tiah, ca an rak ttial.\nGeneral Ne Win nih Chin mino pawl nih ruahnak an chuahpi mi cu ngeih duh loin, an zapi tein atleih hna i, thawng athlak hna. Kan Chin tuanbia ah kan philh khawh lomi, minthang pasalttha le nusalttha an rak si. 1988 kum ah, General Ne Win nih ahruai mi uknak One-party-dictatorship le military-dictatorship cu kan duh hrimhrim ti lo tiah, kanmah siangnagkchia pawl hruainak thawng in “8888-Democracy Movement” arak chuak. Asinain, siangngakchia le mipi nih kan halmi democracy tu pek loin, Kawl Ralkap nih rampi uknak cu an lak tthan.\nCucah “Bia long in aza ti lo; Hriam kan ni thleih ahau cang” tiah, 1988 ah Chin National Front (CNF) cu dirh arak si. CNF nih kan Chinram le kan Chin miphun caah hriam thleih in, kum (30) reng lo nunnak le thisen thap in rian kan ttuan. Atu Kawl Acozah he ‘Kahdaihnak’ (Nationwide Ceasefire Agreement-NCA) min kan thut i, kan ram cu “Panglong Agreement” bantuk te in, ‘Democracy le Federal’ phung in kan ni uk tthan lai, tiah ‘Ramsernak Biachim’ (Political Dialogue) cu kan tuah cuahmah.\nAruah hlan ah kan duh mi kan hmuh lai i, kan Chin miphun duhthlinal le zalawmnak kan hmuh cang lai tiah, fek tein ruahchannak kan ngei. CNF kan dirpi mi cu: Democracy, Federalism le Self-determination an si. Atu kan tuah cuahmah mi ‘Ramsernak Baichim’ kong cu chia rih usi law; Kum (30) chung ah CNF nih Chinram le Chinmi caah zei rian dah attuan cang, ti mi atawinak te in, vunchim tthan ka duh.\nPakhatnak. Chinram tuanbia chung ah miphun le ram caah hriam thleih in, kum (30) leng ‘Dothlennak’ atuah kho mi cu CNF long asi. Zei bantuk bu hmanh (MNF chim lo.,) kum (30) peh te in, thisen le thlanhripi luan in hriam an tlai bal rih lo. (2) CNF thawng in, Vawilei cungpi nih “Chin miphun” ti hi fiangfai te in an kan theih cang. UN le UNPO long si loin; US, UK, EU le Vawleicung ram tam pi an kan theih cang.\nPathumnak: CNF thawng in Vawilei cung ram rum, ram ttha tam pi ah, “Chin Community” tiah Chin miphun umnak hmunhma kan ser khawh. Ramdang le ramttha tampi ah Chin miphun asi mi, minung thawng tampi khua kan sa kho ve cang. (4) Kum 2012 thawk in Kawlram Acozah nih, CNF cun Chinmi le Chimram caah hraim thleih in ‘Dothlennak’ atuah mi bu an si, tiah ttha tein akan pawm i, Chinmi le Chinram ai awh in ‘Ramsernak Biachim’ (Political Dialogue) ah akan sawm. Hihi Chinram le Chin miphun caah CNF thisen le nunnak pek in rian kan ttuan ruang ah kan ral nih akan co-hlan mi (recognition shown by our own enemy) asi.\nPanganak. Tlangcungmi hriamtlaibu hna lak ah, CNF hi ralkap lei in atthawng bik kan si lo na-in, 2013 thawk in, nihin ni tiang NCA min thut ding in biachimnak ah siseh, Ramsernak Biachim (political dialogue) zong ah siseh, Pathian nih thluachuah akan pek i, CNF hi hruaitu dir hmun ah kan dir kho ve. Democracy le Federal phunglam ning tein kan ram kan ser tthan lai, timi biachiamnak ah CNF kan bia hi biapipa le biahram dirhnak ah, tlangcung hriamtlaibu long si loin, Kawl Acozah zong nih an kan pawm piak ko rua, tiah kei nih cun ka hmuh. Pathian min thang that si ko seh.\nCu caah, ka bia donghnak ah 1988 lio ah CNF rak dirh ni in, nihin ni tiang pehzulh te in, CNF akan hruai tu Pu Thomas Thangno, Pu Zing Cung, Dr. Sui Khar, Pu Ral Hnin, Col. Solomon Thang Ding, Brg. Hrang Tin Thai, Brg. Than Htun, Col. Biak Ling, Lt.Col. Sang Cem le atu lio kan ralkap hruatu Col. Hla Htun le upa tam pi nan cung ah kan ni lawm. Chinram le Chinmi caah nunnak ape i thlanmual akan liamtak cia mi CNF-CNA ralkap vialte zong salaam kan nin chawnh hna.\nNihin ah athar in CNF-CNA ah alut i, Chinram le Chinmi caah nunnak thap in rian attuan cuahmah mi vialte zong kan nin lawmh hna. Cu long asi lo: CNF ruang ah aphunphun in harnak atawng mi, thawng zong arak tla mi vialte nan cung ah kan ni lawm. Zei tik hmanh ah kan nin philh hna lo. Chinram le Chinmi nih harnak le retheihnak nan in mi tuanbia acinken zungzal ko lai. Cun chawva le ngeihchia in CNF abawm tu u le nau vialte nan cung ah Chinram le Chin miphun anni lawm.\nKan zapi tein kan ni lawm. Kan ram nih an nin philh hna lai lo! Kan miphun nih an nin philh hna lai lo. Kan miphun tuanbia catlaprang chung ah nan min cu zungzal in aa ttial ko cang lai. Kan ni lawm! Dr. Lian Hmung Sakhong, Vice Chairman (2) Chin National Front (CNF). Credit: Lian Sakhong\nMAH DUM HAU IN A CHUAKMI HNA IN LUNG ZAWTNAK ADAMTER